Boklegende sterf op 89 | Maroela Media\nDie voormalige Sprinbokkaptein, Johan Claassen, is op 89-jarige ouderdom in Pretoria oorlede. Foto: Potchefstroom Herald.\nProfessor Johan Claassen is in die ouderdom van 89 in Pretoria oorlede na sy gesondheid die afgelope ruk baie agteruitgegaan het.\nAs rugbyman het hy diep spore in Suid-Afrikaanse rugby getrap. Hy was nie net een van die land se voorste slotte nie – trouens, volgens dr. Danie Craven was hy die beste nóg – hy was ook die Bokkaptein en later ook die span se afrigter en ’n nasionale keurder.\nOp die speelveld was hy rateltaai en het hy 28 wedstryde vir Suid-Afrika tussen 1955 en 1962 gespeel.\nDie legendariese All Black, sir Colin Meads, het die volgende van Claassen te sê gehad in sy boek, The Silver Fern: “Hy (Claassen) was een van die beter spelers teen wie ek gespeel het. Hy was nie baie beweeglik nie, maar mens kon hom glad nie van stryk bring nie.”\nHy het die Bokke in nege toetse aangevoer. Foto: Potch Herald.\nHy het die Bokke in nege wedstryde aangevoer en het die span van 1968 tot 1971 afgerig. Sy grootste sukses as breier was waarskynlik die 1970-reeksoorwinning oor die Nieu-Seelanders – ’n sege wat die Kiwi’s se onoorwonne rekord van vyf jaar geknak het.\nDie Bokke het uiteindelik daardie reeks 3–1 gewen.\nClaassen het op Christiana in die destydse Wes-Transvaal skool gegaan en sy liefde vir die Mielieboere was duidelik. Hy het 105 wedstryde vir hulle gespeel en het vir jare op dié unie se raad as president gedien.\nHy was ’n professor in Bybelkunde op die Potchefstroomse Universiteit en word oorleef deur sy vrou (Ada), vier kinders, kleinkinders en agterkleinkinders.\nJohan Claassen Springbokke\nNiel Mare · 3 maande gelede\nDie broers Claassen , Johan , Ernst en Wilhelm het onder moeilke finansiele omstandighede in Christiana grootgeword waar Chris Kruger en Beyers Mare hulle as rugbyspelers geslyp het . Ek was bevoorreg om as gr. 2 laaitie saam met pa , Beyers op 25 Augustus 1962 ,Johan se laaste toets by te woon waar hulle nie Leeus van hul voete af gespeel het en met 34-14 geseevier het . In die proses het Johan self n drie gedruk . In 1971 stap ek as eerstejaar by Huis Izak Meyer in , met Prof Claassen as ons koshuisvader . Wat n eer en voorreg . Hy deel met ons hoe , onder sy afrigtershand hy die Bokke tot n roemryke reeksoorwinning teen die magtige All Blacks gelei het . Nederig , beskeie met n onwrikbare geloof in sy Skepper . n Kolos in SA rugby . Oom Johan , ons eer jou nagedagtenis .\nSwartwolf · 3 maande gelede\nHy was een van die grootstes. Nie net as speler maar as mens en kaptein ook.


Honderde winkels begin skade weens oproer bepaal | Maroela Media\nDie Makro in Pietermaritzburg is een van die winkels wat geplunder is. (Skermgreep: Twitter)\nAltesame 190 van The Foschini Group (TFG) se winkels in Suid-Afrika is in die afgelope week se oproer geplunder of beskadig.\nDie groep sê nie een van sy winkels in KwaZulu-Natal doen in hierdie stadium weens veiligheidskommer sake nie.\n“ŉ Verspreidingsentrum wat deur een van die ons logistieke diensverskaffers bedryf word, asook die vervaardigingsaanleg van een van ons plaaslike verskaffers, is ook deur ŉ brand tydens die oproer beskadig. Dit het nie ŉ wesentlike uitwerking op ons verskaffingsketting nie,” lui ŉ verklaring van TFG.\nDie groep sê die situasie is steeds onseker, hoewel daar bemoedigende tekens is dat sommige dele van KwaZulu-Natal en Gauteng al hoe meer tot bedaring kom.\nDie assessering van skade wat aan sy winkels aangerig is en deur versekeringspolisse herwin sal word, word in hierdie stadium nog gedoen.\n“Die winsverlies weens die onderbreking in sake word ook nog bepaal. Die groep het voldoende versekeringsdekking en het sy versekeraars dienooreenkomstig kennis gegee.\n“Sasria het voorts die versekering deur ŉ openbare verklaring gegee dat hy die finansiële vermoëns het om eise na te kom, hoewel vertragings verwag kan word weens die talle sakeondernemings en bedrywe wat geraak word.”\nSasria, die South African Special Risks Insurance Associaton, is die regering se korttermynversekeraar teen skade weens oproer en terreur.\nTFG sê sy onmiddellike prioriteit is die welstand en veiligheid van sy werkers, klante, bates en verskaffingsvennote.\nHandel by winkels in die res van die land, asook op die vasteland – waar die groep nagenoeg 3 000 winkels bedryf – gaan soos gewoonlik voort.\n“Die groep sal saam met al sy belanghebbendes, ook die regering, begin met die proses om die geraakte winkels te herbou en met voorraad te vul sodra dit veilig is om dit te doen.”\nIn sommige gebiede sal dit vroeër gebeur, terwyl die aard en omvang van skade by ander winkels kan beteken dat dit eers later sal heropen.\nMassmart het intussen vandag bevestig dat 18 van sy Cambridge-winkels, 10 Game-winkels, agt Builders-winkels, drie Cash & Carry-winkels en twee Makro’s in die oproer geplunder is. Twee van die groep se verspreidingsentrums is ook geraak en vier fasiliteite het beduiende skade weens brandstigting opgedoen.\nDie groep het ook verskeie van sy “kwesbare” winkels gesluit en sê hy sal begin met die heropening daarvan sodra dit veilig en prakties moontlik is.\nMassmart sê hy is vol vertroue in sy vermoë om aan die voorraadbehoeftes van al sy winkels te voldoen en dat hy gebeurlikheidsplanne in werking gestel het om die uitwerking van die ontwrigting te hanteer.\n“Die volle omvang van die skade word nog bepaal. Massmart kan egter bevestig dat die versekeringsdekking wat hy vir sulke voorvalle het verliese vir die groep sal minimaliseer. Ons is vol vertroue dat die algehele situasie sal stabiliseer terwyl die regering bykomende wetstoepassingshulpbronne ontplooi en orde herstel.”\nMassmart sê hy is ook verbind daartoe om sy werkers, klante en die gemeenskappe wat hy dien te help om ten volle te herstel van die ongelukkige gebeure van die afgelope paar dae.\nSo die groot kannone eis net en gaan aan. Wat nou van kleiner ondernemings wat nie SASRIA dekking het nie?\nNou sal dit uitkom dat Sasria se geld lankal op is\nWel as jy nie SASRIA of n versekering in SA het nie en dit gebeur is dit maar jou eie skuld.\nOK, hulle is relatief gelukkig en tevrede dat hulle versekerings-uitbetalings hulle skade sal minimaliseer? “There is no such thing as a free lunch”. Êrens moet iemand uiteindelik vir die skade opdok, en soos gewoonlik sal dit die eindverbruiker wees.\nGaan die uitbetalings ook net korttermyn van aard wees… en dan is die geld skielik op.


Vervaardig Beste manipuleerder met suigbeker vervaardiger en fabriek |Tongli\nManipuleerder Met Suigbeker\nStyf armmanipuleerders is opgemaakvan stywe arms.In die geval van wringweerstand,soos die werkstuk onreëlmatig is of die werkstuk moet omgekeer word,it kan slegs die gebruikrigiedarm manipuleerder.\nTongli-manipuleerders met suigbeker word wyd gebruik vir nie-vernietigende hantering van verskeie plate, insluitend korrosiebestande plate, aluminiumplate, titaniumplate, saamgestelde panele, ens.\nHulle word ook wyd gebruik vir lasersnymasjiene, plasmasnymasjiene, waterstraalsnymasjiene, numeriese beheerpers, ens.\nDie toerusting suigbeker gemaak van gegote aluminium met eenmalige hoëdruk gietvorm, het eienskappe van ligte gewig, hoë sterkte, afneembare suigbekerrubber, maklik om te vervang, omgewingsvriendelik en het hoë koste-effektiewe.\nSplinternuwe suiwer pneumatiese stelsel, hoef nie elektrisiteit aan te sluit nie, geen lading, pneumatiese opheffing, pneumatiese adsorpsie, ekonomies en toepaslik\nSuger posisie kan aangepas word om te voldoen aan dimensionele verandering van verskillende plate.\nSuigbeker-manipuleerders is goed om voorwerpe met plat en gereelde oppervlaktes vas te gryp, dus word hulle gebruik in logistiek, produksie en sortering, voedselindustrie, motorproduksie, glashantering, plaatmetaalhantering en ander velde, en hul aantal en tipes is die grootste in die gryp van manipuleerders.\nKom ons klassifiseer volgens die doel van verwesenliking en kyk na die toepassing van die suigbekermanipuleerder:\n1. Item gryp\nDit word meestal gebruik vir die opheffing en oordrag van swaar voorwerpe.\nSoos karton stapel en pakkies gryp in die logistieke bedryf;\nSoos die optel en gryp van onderdele en produkte in die meganiese en chemiese industrie;\nSoos glas, plaatmetaalonderdele wat gryp en draai;\nSoos lughawe bagasie oordrag en hantering;\nSoos die bevordering en oordrag van groot dele.\nHierdie manipuleerders is eenvoudig in struktuur.Die meeste van hulle is buigsame arms met suigkoppies.Hulle bereik aangewese items deur menslike werking, en daar is amper geen beheerstelsel nie.Die prys is goedkoop, en die toepassing is wydverspreid.Dit is hoofsaaklik om handhantering te vervang en swaar voorwerpe op te lig.\n’n Effens meer ingewikkelde masjien met minder grade van vryheid kan die omslaan van die gegryp items besef.\n2. Outomatiese palletisering\nDit word meestal in logistiek, pakhuise en hawens gebruik.Dit word gebruik vir outomatiese gryp van materiaal en vastepuntstapelfunksies.\nByvoorbeeld, sortering en palletisering in die logistieke industrie en produksie-ondernemings;\nByvoorbeeld, berging, berging van goedere in die hawe;\nHierdie tipe manipuleerder het 'n robotarm wat outomaties kan beweeg, maar die meeste van hulle het lae grade van vryheid en bereik relatief eenvoudige beweging.Die posisioneringsakkuraatheid is nie hoog nie, die program en beheerstelsel is relatief eenvoudig, en die aktuator is nie 'n presisietoestel nie.\nT3.Presiese vaslegging en verspreiding\nIn sommige velde word manipuleerders vereis om presiese greep en presiese plasing van items te verkry, soos die voedsel-, mediese en elektroniese industrieë.Hierdie nywerhede het hoë vereistes vir netheid, en suigbekermanipuleerders word wyd gebruik.Om presiese posisionering te bewerkstellig, word meervoudige vryheidsgrade robotarms dikwels gebruik.\nDie mate van vryheid van die manipuleerder, die struktuur is ook veelvuldig en divers.\nDie aktuator van die suigbekermanipuleerder is 'n vakuumsuigbeker wat 'n wye reeks items kan gryp.Die vakuumsuigbeker het hoë suigkrag en is skoon en higiënies.Dit word bevoordeel deur sommige nywerhede wat netheid vereis.Die manipuleerder kan toegerus word met verskeie vorms en strukture.Dit kan 'n onbeheerde mensgedrewe buigsame arm, 'n lae-vryheidsgraad-reeksmanipuleerder of 'n hoë-vryheidsgraad-parallelle manipuleerder wees.Die passing is meer buigsaam.Gebaseer op die voordele van die suigkoppie-manipuleerder, maak hierdie tipe manipuleerder 'n baie groot deel van die manipuleerdermark uit.\nVorige: Manipuleerder met klem\nVolgende: Gebalanseerde hyskraan\nSuction Cup Manipulator\nVakuumbekers om op te lig\nManipuleerder met lugas\nManipuleerder met klem


lief – Sonder Kwinte en Kwale\nGeroep om Lief te Hê\nJuly 11, 2020 by Sonder Kwinte en Kwale\nOns sal nooit geheel en al met ‘n ander persoon oor alles saamstem nie. Nie eens ons gade of beste vriend nie. Van die ongeveer agt miljard mense wat nou op aarde is, is daar nie ‘n enkele persoon presies soos jy nie. Dit beteken daar sal niemand wees wat dieselfde uitkyk op die lewe, politiek, geld, verhoudings of godsdiens het as jy nie. Jy is uniek en so ook die persoon langs jou.\nAl is ons almal verskillend, kan ons mekaar nog steeds liefhê.\nHoekom is dit belangrik om vir mense lief te wees, al stem ons nie oor alles saam nie? Dis omdat Jesus ons daarvoor geroep het. Hy het gesê: “Ek gee julle ‘n nuwe gebod: julle moet mekaar liefhê. Soos Ek julle liefhet, moet julle mekaar ook liefhê” (Johannes 13:34). Toe Jesus ons die opdrag gegee het om mekaar lief te hê, het Hy nie gesê ons moet eers met hulle saamstem nie. Hoe lyk liefde dan?\nLiefde dink eers aan ander.\nLiefde soek die beste in iemand.\nLiefde betoon respek.\nLiefde smag na eenheid.\nLiefde is nie selfsugtig nie.\nLiefde gee die beste.\nOm ander lief te hê, gaan met pyn gepaard. Jy moet jouself gee om lief te kan hê. Liefde beteken jy moet jou hart oopmaak vir iemand wat jou moontlik kan seermaak. Liefde beteken om onselfsugtig te wees en om eers aan ander se behoeftes te dink voor jy aan joune dink. Ons sal nooit iemand kan liefhê sonder ‘n mate van ongemak nie. Dis nie maklik nie en soms onnatuurlik, maar as volgelinge van Jesus, is ons geroep om ander lief te hê.\nSelfs mense met wie ons nie saamstem nie. Veral mense met wie ons nie saamstem nie.\nDaar sal altyd dinge wees waaroor ons sal moet “saamstem om oor te verskil.”Dit kan die manier wees waarop ons ons finansies hanteer — sommige mense verkies om skuldvry te leef, en ander nie. Dit kan die besluit wees wanneer ons die dag wil begin of eindig — party mense gaan vroeg bed toe, terwyl ander laat wakker bly. Dit kan ook iets meer ernstig wees, soos politiek, sosiale kwessies of die huidige gebeure. Dit is moontlik om ander lief te hê al verskil jy van hulle.\nTagged godsdiens, lief, uniek, verskillendLeave a comment


'n Goue winter - INK - INK 'n Goue winter - INK\nTitel: ‘n Goue winter\nDatum gepubliseer: 25 Junie 2019 Aantal woorde: 470 95 Kere gelees ♥2\nDit is winter in die woud, oral lê spierwit sneeu. Klein Lila kyk by haar kamer’venster uit en verwonder haar aan die sprokies wêreld daarbuite. Haar ogies glinster soos blou kristalle in die maanlig, sy en haar pa gaan môre ‘n kersboompie soek want dit is oor ‘n week kersfees. Sy is baie opgewonde, daardie nag droom sy van ‘n boom wat sy ontdek het weggesteek tussen al die ander bome.\n“Pappa! kom ons moet ‘n boompie gaan soek voor dit weer begin sneeu,” skree sy kliphard voor haar ouers se kamerdeur.\nHaar pa trek vinnig aan, en gaan haal sy graaf en snoeisker in die stoor. Hy groet sy vrou, sy druk ‘n pakkie eetgoed in sy sak, en iets om te drink. Die wind waai ysig buite, oral het ys kristalle deur die nag. Die son skyn helder, so helder dat dit hulle vir ‘n oomblik verblind. Dit is ‘n asemrowende mooi dag, ‘n beeldskone oggend.\nLila en haar pa loop tot diep in die woud, die sneeu is baie sag en hulle loop moeilik daardeur. Later rus hulle eers, en eet van die heerlike toebroodjies wat haar ma gemaak het.\n“Kom Lila, ons is amper daar. Ek het gehoor by iemand dat daar baie boompies is aan die onderkant van die berg. Daar skyn die son flouer en die bome groei nie so vinnig soos hierbo nie. Na ‘n paar uur se stap, is hulle daar. Dit is ekstra koud hier onder, en Lila trek haar serp stywer om haar nek. Sy kyk oral rond, maar kry nie ‘n boompie waarvan sy hou nie.\nDit is al middag en nog steeds soek hulle, dan skielik vlieg daar ‘n groot duif oor hulle en gaan sit in ‘n boom. Dit is ‘n baie ou boom hy’s al amper dood, sy takke kraak wanneer die wind daardeur waai. Hy staan half eenkant, amper net soos sy gedroom het. Sy hardloop na hom, en vou haar armpies om sy bas.\n“Ek wil die een hê pappa!”\nHaar pa skud egter sy kop, die boom is te groot en te oud. Hy het geen blare meer nie, daar is baie ander kleiner en jonger bome wat baie mooier lyk. Hy verstaan nie hoekom sy nou juis die boom wil hê nie. Maar later stem hy maar in, na ‘n gesukkel kry hy die boom los uit die sneeu.\nLila het die boom mooi versier, haar ma het hom in ‘n groot pot gesit. Hy staan langs die kaggel’vuur, dit is die mooiste kersboom wat Lila al ooit gesien het. Oral om die boom lê geskenke in vrolike kers’papier toegedraai.\nVir jare daarna was dit hulle kersboom, en elke winter het Lila hom versier. Die boom was amper dood, maar nou is dit ‘n spesiale boom, met ‘n nuwe doel.


‘Gaan Suid-Afrika oukei wees?’ | Maroela Media\nDeur Elaine Krige\nSuid-Afrika sal “oukei” wees as elkeen net sy kant bring. Só skryf die joernalis en politieke kommentator Jan-Jan Joubert in Gaan Suid-Afrika oukei wees?, wat Maandagaand by Exclusive Books in Pretoria bekendgestel is.\nIn dié boek bespreek Joubert verskeie knelpunte binne die Suid-Afrikaanse politieke landskap, soos of pres. Cyril Ramaphosa ŉ redder of swakkeling is, die probleme binne die DA en Julius Malema se plan met die EFF. Hy doen dan bepaalde aanbevelings aan die regerende party om Suid-Afrika reg te ruk, maar sê ook wat gewone landsburgers kan doen om vooruitgang in die land te bewerkstellig.\n“Ek glo dat die ANC die vermoë het om die land reg te ruk. Ons huidige president het ook die wil om dit te doen,” het Joubert Maandag tydens die bekendstelling gesê. Hy skryf in die boek dat dit nodig is vir die ANC om pro-aktief op te tree en oplossings vir probleme te vind nog voor die probleme ontstaan.\nJoubert meen Ramaphosa glo nie werklik in grondonteiening sonder vergoeding of die huidige rassebeleid van die ANC nie. “Sy uitlatings móét gunstig wees jeens hierdie beleidstellings, om die ANC tevrede te hou. Ongelukkig is Ramaphosa ook ŉ dienswillige instrument in (adj.pres.) David Mabuza se hande en as Mabuza sê spring, dan vra Ramaphosa hoe hoog,” meen Joubert. Joubert twyfel ook of die regering uiteindelik die reserwebank sal nasionaliseer, aangesien die regering eenvoudig nie die geld hiervoor het nie.\nJan-Jan Joubert (Foto verskaf deur Jonathan Ball Publishers)\nJoubert het Maandag ook gesê Julius Malema, leier van die EFF, se langtermyndoelwit is om terug te keer na die ANC, maar dat die leierskap van sy eie party in sy pad staan. “Die ander leiers van die EFF het waarskynlik niks om te wen deur terug te keer na die ANC nie en dreig selfs om die party te verlaat indien die EFF met die ANC saamwerk,” sê Joubert.\nOor die voorstelle wat Joubert in die boek maak vir Suid-Afrikaners om betrokke te raak by die oplossing sê hy: “Suid-Afrikaners is sleg daarmee om met oplossings vorendag te kom. Suid-Afrika sal oukei wees as elkeen net sy plig doen na die beste van sy vermoë. Dit is egter ŉ voortdurende proses van groei en verandering en behels dat jy luister na dít wat jou ongemaklik maak.”\nJan-Jan Joubert het ŉ draai in Maroela Media se ateljee gemaak om meer oor sy boek, Gaan Suid-Afrika oukei wees?, te vertel. Hy benadruk dat elke Suid-Afrikaner ŉ verantwoordelikheid het om te verseker dat die land nie dié keer oor die afgrond tuimel nie. Joubert verklap ook wie sy 12 gunsteling-parlementslede is en hoe hy die toekoms van Afrikaans en die ekonomie sien. Luister na die volledige onderhoud boaan hierdie berig.\nLees ook meer oor Jan-Jan Joubert se jongste boek hier op Maroela Media.\nDeel van: Boeke, Mense, Podsendings, SA-nuus\nAi tog, sekere Afrikaners sal skynbaar altyd positief bly, al is hulle reeds oor die afgrond. Die land is klaar vernietig. Niks of niemand kan dit meer red nie. Jare se foute word nie sommer “reggedokter” nie. Die wêreld om ons het ook verander en die land het sy plek aan die tafel verloor. Ons bedrieg mekaar net met die positiewe nuus.\nGaan dié land okei wees? regtig? – ek gee op.\nWIL en KAN beteken steeds nie DOEN nie, wat eintlik in die hele formule ontbreek. Daar is niks wat die ANC dryf om tot die daad oor te gaan nie. En as dit wel tot die daad oorgaan, is dit gewoonlik ondeurdag. Almal WÍL alles beter hê, maar daardie WIL kan nie realiseer as jy nie KAN nie, hoe graag jy ookal wil. Bv. Ramaphosa WIL die ekonomie laat groei en beleggingsvertoue laat toeneem, maar hy verkondig grondonteiening sonder vergoeding ongeag of hy dit voorstaan al dan nie. Dis ondeurdag, daarom KAN dit nie gebeur nie. Solank ideologiese, absurde en… Lees meer »\nParty mense weet net watter kant sy brood gebotter word ,ons op die aarde mense sukkel maar met sulke sieninge ,ons wil dit graag verander ,maar ja dis n ander punt.\nHier in my dorp is daar ook mense (veral boekskrywers en kunstenaars) wat in ‘n borrel leef en glo als is net soos dit moet wees. Hoe sien jy afrikaans en die ekonomie Jan? Hier is hoe ek dink dinge sal word, as ons ophou baklei en net in ons borreltjie lewe soos jy :\nDie eff sal mettertyd oorneem, als afneem, en blankes sal met treine vervoer word na marteling kampe waar hulle uiteindelik sal smeek om eerder doodgemaak te word.


Nancy Davis Reagan (gebore Anne Frances Robbins, 6 Julie 1921 – 6 Maart 2016) was 'n Amerikaanse aktrise en die eggenote van Ronald Reagan, die 40ste president van die Verenigde State van Amerika. Gevolglik was sy van 1981 tot 1989 die Eerste Dame van Amerika.\n20 Januarie 1981 – 20 Januarie 1989\nEerste Dame van Kalifornië\n3 Januarie 1967 – 6 Januarie 1975\n(1921-07-06)6 Julie 1921\n6 Maart 2016 (op 94)\nRonald Reagan (1952–2004; sy dood)\nReagan is in Manhattan in New York Stad gebore. Haar ouers is kort na haar geboorte geskei en sy word in Maryland groot. Sy het by haar oom en tannie gewoon terwyl haar ma waarnemende poste beklee het.\nIn die 1940's en 1950's het sy as aktrise in Hollywood-rolprente gespeel en kan in films soos Donovan's Brain, Night Into Morning en Hellcats of the Navy gesien word.\nIn 1952 trou sy met die akteur Ronald Reagan, wat destyds die president van die Screen Actors Guild was. Hulle het twee kinders, Ron en Patti, gehad. Van 1967 tot 1975 was sy die Eerste Dame van Kalifornië, toe haar man die goewerneur daar was.\nSy word die Eerste Dame van die Verenigde State na haar man se verkiesing as president in Januarie 1981. In haar eerste termyn is sy gekritiseer omdat sy die Withuis se porselein laat vervang het. Haar belangstelling in hoë-mode het ook baie aandag en kritiek uitgelok. Gedurende haar man se presidentskap het sy die anti-dwelmveldtog, "sê net nee", gevestig.\nReagan het altyd haar man beskerm. In 1988 het sy vir omstredenheid gesorg toe dit aan die lig kom dat sy, ná die aanslag op haar man se lewe in 1981, 'n astroloog aangestel het om met die beplanning van sy dagboek te help. Sy het 'n sterk invloed op haar man gehad en 'n rol in sy besluite oor personeel en diplomatieke aangeleenthede gespeel.\nDie Reagans het die Withuis in 1989 verlaat. Daarna bring sy die meeste van haar tyd deur om haar siek man, by wie Alzheimer se siekte in 1994 gediagnoseer is, tot en met sy dood in 2004 te versorg. Sy was daarna aktief by die Reagan-biblioteek en in die politiek betrokke.\nSy is op 6 Maart 2016 (op 94-jarige ouderdom) aan hartversaking oorlede. Sy is langs haar man by die Ronald Reagan Presidensiële Biblioteek in Simi Valley, Kalifornië, begrawe.\n↑ "Nancy Reagan – Her Causes – Just Say No". Ronald Reagan Presidential Foundation. Geargiveer vanaf die oorspronklike op 2 Januarie 2015. Besoek op 22 Augustus 2014.\nWikimedia Commons het meer media in die kategorie Nancy Reagan.\nOntsluit van "https://af.wikipedia.org/w/index.php?title=Nancy_Reagan&oldid=2439749"\nLast edited on 17 Augustus 2021, at 07:28\nDie bladsy is laas op 17 Augustus 2021 om 07:28 bygewerk.


2011 se top-10 matriekrok-finaliste! | SARIE\n2011 se top-10 matriekrok-finaliste!\nMeer as 700 inskrywings, ‘n SARIE-paneel van 14 redaksielede, en uiteindelik net 1 wenner!\nJulle het ons asems weggeslaan! Soveel unieke rokke wat ons op verskillende maniere geïnspireer het! Dit was ‘n moeilike taak, maar dié 10 rokke (in geen spesifieke volgorde) het ons totaal oorrompel:\nTamryn van Wyk\nJana le Grange\n* Die wenner sal in die Februarie 2012-uitgawe van SARIE bekendgestel word (vanaf 16 Januarie 2012 op die rak).\nWOW hulle is almal baie pragtig maar ons weet almal daar kan net een wenner wees! Tussen hierdie 10 sal ek Adele Munnik en dan Helene Herholdt kies!!!\n@Linda. Ek stem. Dit lyk kompleet asof die twee op die rooi mat in hollywood hoort, maar ek moet sê al hierdie dames het pragtig gelyk. Wel gedaan girls. Ons is trots op julle!!\nBaie geluk aan die 10 meisies, maar nee regtig. Daar was baie mooier rokke gewees as hierdie 10. Waarna kyk die beoordeelaars as hulle finaliste kies?\nDIT IS PRAGTIG MY WENNER IS ELIZ-MARIE HUGO SE ROK. DIE ROK IS BAIE BESONDERS, EN ELEGANT.\nHmmm, daar is ‘n paar wat ek nie so oorweeg het as finaliste nie, maar geluk aan al die meisies. Ek het my 3 gunstelinge maklik gekies\nAg hoekom was daar nie sulke kompetisies toe my 3 meisies in matriek was nie – hulle sou al drie gewen het!\nEk stem vir Eliz-Marie Hugo.\nAlmal het verskriklik mooi gelyk, maar Adele Munnik staan uit bo almal!\nEk is so bly smaak verskil, want nie een van die rokke was vir my uitermatig mooi nie. Nie een het my oog gevang nie.\nMoet se vir my is Adele Munnik se rok sekerlik die een wat net WOW is. Ek hou ook van die andersheid van Tamryn en Eliz-Marie se rokke. Bly om te sien Nerine Gouws van Helpmekaar is onder die top 10!\nAnene Van Der Merwe: Vrolik en Jonk, Nerine Gouws: Pragtig, Helene Heroldt: Stylvol, ook my nr: 1\nek stem saam met Linda Coertze tussin\ndie tien sal ek ook Adele Munnik (eerste keuse) en Helene Herholdt (tweede keuse) kies. Daar is een finalis wat nie ‘n vollyf foto ingestuur het nie, ‘n mens kan eerlik waar nie weet hoe die rok lyk nie en daarom nie dit beoordeel nie.\nLOVE Tamryn se rok!! 🙂\nEk stem beslis vir Eliz-Marie Hugo. Jy lyk STUNNING meisie!!!\nMamma is baie trots om jou as my dogter te he Eliz-Marie Hugo.\n@ Eliz-Marie Hugo, jou rok is stunning\nDie hele Hyper Doors stem vir Eliz-Marie Hugo\nEliz-Marie Hugo se vol lengte rok gaan kyk, vreeslik elegant en stylvol. Die kleur net so treffend\nTannie dink jou rok is baie oorspronklik Eliz-Marie Hugo\nJou rok is bitter mooi Eliz-Marie Hugo\nDaar’s wraggies nie een wow rok wat uitstaan bo die res nie.\nEk wonder maar net wat die kriteria was …..\nLizanne Pelser staan uit as die mees elegante en vroulike finalis. Die kleur van haar rok komplimenteer haar velkleur 100% en sy straal selfvertroue uit, want sy weet sy lyk fantasties!!\nCarina van de Venter\nAlmal lyk baie mooi maar ek Lizanne Pelser was so mooi soos n porselein pop. Lizanne ek wens vir die een. Baie sterkte.\nDaar is beslis net een wenner, Eliz-Marie Hugo!\ndaar was mooier rokke gewees=)\nHulle is almal so pragtig – mens kannie regtig kies nie!\nEk Stem vir Anéne van der Merwe en Jana le Grange\nNie een van my top 10 is hier nie. Maar my gunstelinge Eliz-Marie Hugo en Anéne van der Merwe\nJana le Grange se rok is tydloos – iets wat jy nie sommer by ‘n matriekafskeid sal sien nie!\nEk hou van Eliz-Marie Hugo se rok. Dit pas by haar jeugdigheid en is hoog in die mode met die nekstuk.\nEliz-Marie; dink steeds jy het PRAGTIG gelyk!\nEk wonder hoe word die beoordeling genoem, want regtig dis darem maar nie die mooiste van mooistes nie. Ek is jammer vir die wat uitgeval het en dit werklik verdien het om hier te wees. En dis geen suur druiwe nie, want ek het nie enige kinders hier betrokke nie.\nAlmal pragtig, maar as ek een moes kies, sal dit Eliz-Marie Hugo wees.\nSjoe, die rokke is mooi maar nie een is indrukwekkend nie. Wat van al die ander mooi rokke, is daar ooit na hulle gekyk. Ja gelukkig verskil smaak!!!!!!!\nEk stem vir Eliz-Mari Hugo! Haar rokkleur en ontwerp met stunning nekstuk is WOW!! Haar jeugdigheid en sprankel is aansteeklik en komplementeer mekaar!!!\nEk hou van Anene se rok, omdat dit heeltemal anders is. ‘n Vars voorkoms vir ‘n jongdame.\nAl die matriekafskeid rokke is die beste en mag elke dogter soos n mijoen dollar gevoel het, elkeen uniek.\nAg, nee wat! Dit is ‘n klug! Die smaakvolste en mooiste rokke het nie die paal gehaal nie!\nWow, baie geluk Anéne! Dit is voorwaar ‘n groot voorreg. Jy wou graag jonk, vrolik en spesiaal lyk. Dit was jy gewis. Net so kleurryk en mooi soos jou rok, so mooi en kleurryk is jy as mens.\nAnene van der Merwe se rok is waarlik pragtig! Vars en fleurig vir ‘n jong meisie en die kleur is werklik besonders!!\nEk stem saam, hier en daar is ‘n mooi rok maar nie een staan regtig vir my uit nie. As ek kyk na al die inskrywings wat daar was, moet ek se daar is baie mooier rokke wat agterblewe gebly het. Ek sal graag wil weet hoe die beoordeling en kriteria gedoen was. Aan al die ander meisies wat niedie top 10 gehaal het nie, julle het almal pragtig en stunning gelyk!!!!\nBeslis Anéne van der Merwe! Jonk en stylvol! Pragtig!\nAnene van der Merwe jou rok lyk stunning!!!\nAnene vd Merwe se rok staan baie uit en lyk vars en meisie mooi!!!!! Sterkte ANene!!!!\nAnene van der Merwe,sy lyk jonk en pragtig in haar rok!\nAnene se rok staan beslis vir my uit as die vrolikste en gepas vir ‘n matriek dogter!! Dit is vars, vroulik, stylvol en die kleur is pragtig. Sy lyk gemaklik in die rok!!\nDie mooiste stylvolste rok van die tien is beslis Anene van der Merwe se pragtige rok!!!!\nADELE Munnik het n mooi rok gehad… maar die res … o wee…. wie was die beoordeellaars???? hulle smaak laat veel te wense oor… die laaste foto die rok lyk mooi.. maar is dit nodig om alles te wys…. daar word niks vir die verbeelding oorgelos nie.\nOngelukkig staan nie een van die klompie se rokke vir my uit nie. Die wow faktor is nie daar nie, jammer.\nEk stem vir Eliz-Marie Hugo. Sy het iets anders gebring as die gewone aandrokke.\nNerine Gouws jy lyk stunning!!\nKan glo daar was baie mooier en unieke rokke wat nie die top 10 gehaal het nie.\nWat ‘n pluimpie! 3 uit die top 10 finaliste is van Hoerskool Jan van Riebeeck in Kaapstad! Baie geluk Courtney, Helene en Anel! Jannies leerlinge het definitief styl! Sterkte aan die beoordelaars – dit moet ‘n baie moeilike taak wees om ‘n wenner uit hierdie 10 te kies. Aan die "tannie suurdruiwes" wat hierbo die geleentheid vir hul kommentaar so misbruik het: klim eerder van jul seepkissies af en berus eerder by die besluite van die mense wat daagliks hiermee werk. Dis net ‘n pret kompetisie! Alle sterkte aan almal.\nEk was ongelukkig te laat om my dogter in te skryf (ek dink natuurlik sy sou gewen het!) maar ek moet se, Adele Munnik lyk fantasties, die kleur en snit komplementeer haar en is geheel en al in die kol!\nEk weet darrem nie. Meskien moet die beoordelaars so bietjie meer verduidelik waarvoor hulle punte gee. Hierdie rokke is mooi, maar ek stem beslis dat daar darrem n hele paar ander rokke is wat regtig besonders is. Ek kry die indruk dat die beoordelaars van eenvoud hou. Ek dink matriek afskeid gaan oor daardie uitsonderlike rok wat jy nie na n gewone dans toe sou dra nie.\nTamryn se rok is definitief die mooiste en mees gepas vir matriek leerlinge. Dit laat haar regtig sag en mooi lyk. My 2de keuse is Eliz-Marie. Die rok is anders ….. My 3de keuse val dan op Anéne. … vars en jonk.\nAdele Munnik, jy het loshande die mooiste gelyk!!!!\nMy vakansie begin en ek het tyd om al die inskrywings te bestudeer as objektiewe waarnemer (sonder ‘n matriekdogter) en fanatiese mode-liefhebber. Ek besef toe eers julle tien finaliste is klaar gekies en sowaar NIE EEN VAN MY TIEN GUNSTELINGE NIE!! ‘n Matriekafskeidsrok moet die WOW-faktor hê (klassiek, stylvol, sonder oordadigheid, maar moet darem nie by enige kettingwinkel beskikbaar wees nie…), al die bykomstighede moet die rok komplimenteer (nie skoene wat bv. te "swaar" is nie – ‘n onmiddellike diskwalifikasie, al is die rok ook hoe mooi), moet pas by die figuur ( ‘n rok wat nie genoeg ondersteuning bied nie en dus nie figuur vlei nie, behoort nie die paal te haal nie ) en moet ‘n jeugdige, vars voorkoms uitdra van ‘n ontluikende tienermeisie. Kan ene "Karin" asb. volgende jaar op julle beoordelings-paneel wees – haar kommentaar, by baie van die rokke wat ook my keuse was, spreek van briljante smaak en uitstekende oordeel.\nBaie geluk aan die 10 finaliste maar ek het die hele reeks dopgehou en ek weet nie hoe dit beoordeel word nie, maar na my mening was daar baie mooier rokke wat wow gelyk het met bykomistighede wat die rokke komplimenteer.\ndie wenner is pragtig, maar daar was mooier en meer smaakvolle rokke as van die ander finaliste s’n! Hoe is hierdie wenners gekies?\nDie wen rok is meer gepas vir jong dames meer in hulle twintigs. Matriek afskeid rok moet jonk wees en speels, en by jou persoonlikheid pas. En hier is Eliz-Marie Hugo beslis DIE WENNER!!!!!\nShoana van den bergh\nAl die meiseis lyk pragtig op hul eie unieke manier…..ek hou nie van oordaad by jong meisies nie…dis nie `n troue nie…\nAdele Munnik se foto lyk soos `n verfrssende lentereen in daardie mooi groen…..soos `n tienermeisie.moet lyk.`…nog nie volwasse wysheid en ondervinding nie….maar in die ontwakingsproses\nEliz Marie Hugo SE ROK KAN EK NIE HEELTEMAL SIEN NIE, maar dit lyk eenvoudig(nie oordoen), jonk en kunstig en speels…\nNerine Gouws lyk ook soos fyn porselein….`n Feë Pinses in die turqoise en los krullehare\nek het ongelukkig nie al die rokke gesien nie.\nAlmal het pragtig gelyk, maar as ek ‘n beoordeelaar was dan sou ek nie 1 van die girls gekies het nie. Ek is seker daar was baie ander wie se rokke mooier as hulle s’n gelyk het\nHelene is ‘n ware wenner, baie geluk!! Sy het baie mooi gelyk. Jeani en fam\nIs jul seker julle het na AL die fotos gekyk? Kan nie glo, van die rokke baie mooi maar daar was definitief mooier rokke as die wat jul gekies het.\nSo jammer die kompetisie is verby. Sou graag my dogter ook wou inskryf. Haar matriekafskeid was 11 Okt 2012.\nLEES NÓG Nuwe jeans trend – ‘n denim juweel


Nuusbrief | Stellenbosch Erfenis Stigting - Stellenbosch Erfenis Stigting\nNuusbrief | Stellenbosch Erfenis Stigting\nNuusbrief, Vierde kwartaal 2012\nBeplande uitbreidings deur Universiteit Stellenbosch\nDie lopende fase van beplande uitbreidings deur die Universiteit behels nuwe koshuise en uitbreidings aan bestaande koshuise op die grond begrens deur Victoriastraat, Maraisstraat en Merrimanlaan.\n‘n Erfenisgebaseerde impakstudie deur dr. Elzet Albertyn en Lize Malan is opgevolg met uitvoerige erfenisgebaseerde riglyne, opgestel deur spesialiste in stedelike ontwerp Mike Scurr, Peter Büttgens en Claire Abrahamse.\nDie Universiteit se inisiatief om die riglyne te laat opstel verdien lof; dit is `n aanduiding van `n verbintenis tot sensitiewe stedelike ontwerp. Ons steun die raamwerk en wil graag sien dat dit na die res van die kampus uitgebrei word, om `n raamwerk vir toekomstige uitbreiding te skep.\nDie Universiteit se beplande nuwe uitbreidings is belangrik vir die dorp. Daarby is die riglyne van die spesialiste Mike Scurr, Peter Büttgens en Claire Abrahamse prikkelend en opwindend: dit verlewendig dooie ruimtes, onder meer met ‘n nuwe “groen” plein en interessante oorgange tussen die ruimtes van dorp en universiteit. Kliek hier om na die planne te kyk.\nKommentaar op nuwe soneringsvoorstelle\n‘n Voorstel vir nuwe sonerings in Stellenbosch is vir kommentaar op die tafel. ‘n Nuwe soneringskema is wenslik omdat die munisipale gebied aansienlik gegroei het, met onder meer die insluiting van Franschhoek en landelike gebiede. In die konsep-dokument word onder meer voorsien vir gebruike (en dus regte) wat tevore nie op Stellenbosch toegelaat is nie. Die Stigting ontleed nou die implikasies van die voorgestelde konsep, om vóór 5 Oktober 2012 kommentaar in te dien. U kan dit dan op die webwerf lees. Kyk intussen by www.stellenbosch.gov.za na die voorstelle.\nPrag en Praal en die Kaapse opstal\nDie tema van Erfenis Suid-Afrika se simposium vanjaar is die agttiende eeuse Kaapse opstal en faktore wat bygedra het tot voorheen ongekende welvaart, soveel so dat goeweneur Rijk Tulbagh besluit om die sogenoemde prag en praal wette in te stel, om vertoon van oordaad minder opsigtelik te probeer maak. Die program vir die simposium en uitstappies na bekende plase van 4 tot 6 Oktober in Paarl is op die webruimte.\nStellenbosch se ideale straat\nDie tydskrif Monocle bestee elke jaar heelwat tyd en geld op navorsing om ‘n lys saam te stel van die stede in die wêreld waar ‘n mens die beste lewensgehalte kan geniet. In uitgawe 55 skryf hul oor die ideale straat. Kortweg berus dit op die aanwesigheid van drie eienskappe (proportions, patina, people) maar in hul voorstelling van die ideale straat – Monocle Strasse – word dertien elemente uitgelig wat, so glo hulle, noodsaaklik is. Het Stellenbosch so ’n straat? En wat, dink jy, is nodig om so ’n straat werklikheid te maak? Besoek die artikel op die webwerf vir meer inligting en deel gerus jou idees op die forum.\n’n Voorstel vir die bestuur van die Stellenbosse erfenis\nVir hul meesterstesis in monumente- en landskapsorg het die Belgiese studente Virgini Ryckeboer en Cyril Carton erfenisbeleid en die toepassing daarvan in Stellenbosch ondersoek. Die Braak en die Rynse kompleks van geboue was die verwysingspunt in hul projek, wat ook deur die Stellenbosch Erfenis Stigting en die Munisipaliteit gesteun is.\nRyckeboer en Carton het bevind die Braak en die Rynse kompleks word algeheel onderbenut; trouens die Braak het in ‘n verkeersirkel ontwikkel. As sulke ruimtes en geboue nie goed gebruik word nie, raak dit verlore (“use it or lose it”). Hulle beveel aan dat die dorp se vervoersituasie (insluitend openbare vervoer en parkering) dringend aangespreek moet word. Kliek hier om ‘n kort opsomming en die tesis te lees.\nBeloftes van bome\nBy ‘n viering in Ryneveldstraat van Stellenbosch se twee oudste eikebome het die burgermeester, raadsheer Conrad Sidego, die voorneme aangekondig dat in sy bewind miljoen bome in Stellenbosch geplant word. By dieselfde geleentheid het die onderburgermeester, raadslid Martin Smuts, sý voorneme bevestig om besoeke aan die middedorp veilige, toeganklike en gerieflike sosiale geleenthede te maak met meer aktiwiteite en openbare kuns in die openbare ruimtes. Lees meer hieroor, en oor Stellenbosch se historiese bome en voorstelle vir `n groener Stellenbosch op die webwerf.\nVan die geboue in die middedorp wat onlangs vernuwe is of goed opgeknap is, is De Oude Werf, in Kerkstraat; H. Spiro, op die hoek van Dorp en Bird; en Devonshire Huis, op die hoek van Kerk en Ryneveld.\nJohann Slee by die Argitektuur Biënnale in Venesië\nJohann Slee, Stellenbosse argitek (en lid van die Stigting se bestuur), is terug van sy deelname aan die argitektuur biënnale in Venisië. Sy installasie van 300 volstruiseiers is geïnspireer deur die spreekwoord ‘om op eiers te loop’. Slee sê die lewe, ons bestaan op aarde, is soos ’n (volstruis-)eier: ongelooflik sterk maar terselfdertyd bitterlik sensitief. Die biënnale met tema Common Ground is nog tot 25 November. Kliek vir meer inligting.\nGewels en Euwels\nFotograaf Erhardt Thiel woon en werk al lank tussen die Stellenbosse gewels – en hy het dit nog altyd geniet. Maar onlangs het hy sy kamera gedraai na iets wat al hoe meer kop uitsteek: euwels in die dorpsomgewing. Deur die kamera net effe te draai, wys hy hoe mooi en lelik begin het om saam te leef – en hoe immuun ons daarteen geraak het! Kyk na die uitstalling op die webwerf.\nMy oogpunt: Foto-kompetisie\nIn ‘n poging om meer mense, veral jong mense, te prikkel het die Sigting in erfenismaand ‘n hoogs suksesvolle foto-kompetisie aangebied. Die projek is ondersteun in Eikestadnuus en op RSG, asook op 52 verskillende Stellenbosse sosiale bladsye, onder meer dié van verskillende studente koshuise, die studenteraad en skole in Stellenbosch. Kyk na die wenfoto’s op die webruimte of besoek ons op Facebook.\nRaamwerk vir volhoubare ontwikkeling\nDennis Moss het ‘n uitvoerige raamwerk vir volhoubare ontwikkeling in Stellenbosch en omgewing opgestel. Hy glo Stellenbosch Munisipaliteit en sy vennote het buitengewone geleenthede om beslag te gee aan volhoubare ontwikkeling op ‘n wyse wat internasionaal voorbeeldig sal wees en wat ‘n veer in die hoed sal wees vir ons land, provinsie en vir die mense van die groter Stellenbosch. Lees sy verslag: A Strategic Framework for Sustainable Development.\nDie laaste twee praatjies in vanjaar se reeks fokus op skilderkuns, drukkuns en pottebakkery. Op 11 Oktober gesels joernalis Amanda Botha oor die lewe en werk van Jakob Hendrik Pierneef. Botha is besig met navorsing vir ’n boek oor dié ikoniese kunstenaar.\nElla-Lou O’Meara, pottebakker van beroep, bespreek op 8 November haar kunsvorm – en hoe dit deur die drukkuns beïnvloed word. Dit vorm deel van die Franschhoek Kuns-in-Klei-fees. Kliek hier vir die volledige program.\nInternasionale pryse, interessante beeldmateriaal om te sien\nDie finaliste vir die voorste Britse argitektuur-toekenning, die Stirling-prys, sal op 13 Oktober weet wie is vanjaar £20 000 ryker. Die kortlys is David Chipperfield (David Chipperfield Architects vir The Hepworth, Wakefield), Ellen van Loon (OMA vir Maggie’s Centre, Glasgow en New Court, Londen), Alan Stanton en Paul Williams (Stanton Williams vir die Sainsbury-laboratorium, Cambridge), John Tuomey (O’Donnell + Tuomey vir die Lyric-teater, Belfast) en Philip Johnson (Populous, vir die Olimpiese stadion in Londen). Verlede jaar se wenner was Zaha Hadid vir die Evelyn Grace-akademie in Londen. Foto’s en beskrywings van dié geboue by http://ribastirlingprize.architecture.com.\nRem Koolhaas ontvang die Jencks-prys vir 2012. Dit word toegeken aan ’n argitek wat in praktyk en die akademie ’n noemenswaardige bydrae tot die argitektuur gemaak het: http://www.architecture.com.\nDie bekroonde Royal Gold Medal vir Argitektuur is toegeken aan die bekende Switserse argitek Peter Zumthor. “Given in recognition of a lifetime’s work, the Royal Gold Medal is approved personally by Her Majesty the Queen and is given to a person or group of people who have had a significant influence either directly or indirectly on the advancement of architecture”. http://www.architecture.com/NewsAndPress/News/AwardsNews/News/2012/PeterZumthorawarded2013RoyalGoldMedalforarchitecture.asp\nMei 2012: Pritzker Architecture Prize Laureate: Wang Shu http://www.pritzkerprize.com/2012/announcement\nStellenbosch Museum Halfeeufees\nStellenbosch Museum is vanjaar 50 jaar oud. Om alle Stellenbossers aan die halfeeuviering te laat deelneem, wor die publiek na vier geleenthede genooi. Kliek hier om die volledige program te sien.\nStellenbosch Erfenis Stigting komiteelede: Raymond Bouma, Deon Carstens, Anel de Beer, Hugo Lötter, Willem Malherbe, Jolanda Morkel, Johann Slee, Corlie Smart, Chris Stander, Hannes van Zyl.


Bouwer Bosch: Bou eerder as breek | rooi rose Bouwer Bosch: Bou eerder as breek | rooi rose\nBouwer Bosch: Bou eerder as breek\nDis die eerste keer in sy lewe, skerts hy oor ’n vroeë koppie koffie voor sy werksdag moet begin, dat hy wat Bouwer is nou ’n regte agt tot vyf werk het. Maar eie aan sy aard, is dit nie as pennelekker nie – hy skryf die teks en behartig die regie van Vrydagnag Laat op kykNET.\n“Dis super-opwindend,” sê hy, en beskryf die program as ’n “komiese aktualiteitsprogram” waarin bekendes soos Shaleen Surtie- Richards, Jody Abrahams, Francois Toerien en Melt Sieberhagen ’n bietjie na die week se nuusgebeure kyk. Op hul eiesoortige manier, natuurlik. “Ek het ’n groot passie vir komedie. Dis die perfekte werk vir my.”\nHy was ook te sien in Mooirivier – liefde wen, ’n fliek deur die vervaardigers van Klein-Karoo, waarin hy ook ’n rol gehad het. “Ek is Tim Theron ewig dankbaar vir die kanse wat hy my voor die kamera gee.” Tussendeur was daar ’n rolletjie – “hiperklein, hoor” – in Die Spook van Uniondale, en hy was DJ Weetbix in Pad na jou hart. Dat hy so tuis is voor die kameras, is iets wat hom ook verbaas.\n“As ek nou moet kies tussen toneelspel en sing … Ek het baie meer selfvertroue voor ’n kamera as op die verhoog. Eintlik is dit vir my vreesaanjaend om te sing! Dalk omdat musiek maar so half toevallig gebeur het.”\nToevallig? “Ja, dinge het net ontplof toe ons met Straatligkinders begin het. Ek dink die tyd was perfek. Daar was die MK-musiekkanaal op kykNET, al die feeste, en ons was die Polisiekar wat jou ouers jou toegelaat het om te luister. Dit was ‘in’ om alternatief te wees. Nou is dit anders: nou is dit cool om goed te wees, nie skokkend nie. Niks skok meer nie, nie eens meer Die Antwoord nie,” filosofeer hy.\n“Om uitgesproke te wees was ook koel toe ons met Straatligkinders begin het. Sit nou boonop ’n deuntjie by … Ons het met ons musiek mense se gewete geroer, die vrae gevra wat hulle ook gehad het. Deur my musiek kon ek my hart deel.”\nHy praat nie graag oor sy eie sukses nie – ook nie oor die gewildheid van Straatligkinders en die akoestiese duo Dans, Dans Lisa (saam met Deon Meiring van Glaskas-faam) nie. Maar kom dit by sy geloof, is hy openlik, doodernstig en eerlik.\n“Ek was baie bevoorreg om ’n mentor op my geloofspad te kon hê. My ouers was nog altyd amazing kinders van die Here, maar op hoërskool was daar ’n jeugwerker by ons kerk, Francois Esterhuizen, wat ’n groot invloed op my geloof gehad het. Dalk omdat hy my nooit wou verander nie en nooit vir my voorgeskryf het nie. Ironies genoeg het hy my die heel meeste verander.”\nDalk, mymer hy, is hy so ernstig oor geloof omdat hy nog altyd ’n sagte plek vir die underdog gehad het. “Dalk omdat ek my ook as een beskou het. Op skool het ek ’n baie slegte vel gehad, ek was depressief, ag, sulke klein goedjies. ’n Tiener voel mos maar niemand verstaan hom nie. Ek was so regte emo-tiener.”\nHy wou van kleins af musiek maak, maar lag as hy nou vertel dat hy eintlik niks gedoen het om daardie droom te bewaarheid nie. “Ek het nooit eens musiek geswot nie! Wat het my laat dink dat ek daarvan ’n loopbaan kan maak?”\nTog het sy geloof op ’n indirekte manier daartoe gelei.\n“Ná skool was ek onseker oor wat om te gaan swot en ek was twee jaar lank deel van C-kruis, ’n Christelike musiek- en dramabediening.”\nDaarna was hy sewe maande lank betrokke by ’n soortgelyke bediening in Amerika. “Dit was pretty rock star – ek het twintig state gesien en is boonop daarvoor betaal!”\nTerug op eie bodem het hy ingeskryf vir ’n B.A.-graad in kommunikasiekunde aan die Noordwes-Universiteit en dis waar Straatligkinders gebore is.\n“Ek was in daardie tyd by die Duet-gemeente betrokke waar Retief Burger die lofprysing gelei het. Ek was die laerskoolafdeling se dominee, kan jy maar sê. Saterdagaande het ek in ’n klub gespeel en Sondagoggende in die kerk se band by ’n doop. Vir my is God oral – in die kerk én in die klub.”\nDis vir hom belangrik om by die kerk betrokke te wees. “Dit gee my die kans om met die kerk ook te praat en vir hulle te sê hoe mense daar buite voel. Alles in die wêreld gaan oor kommunikasie – swak kommunikasie is die wortel van alle euwels. Dis die rede waarom ek kommunikasie geswot het.”\nHy vertel dat sy vriend Hunter Kennedy van Polisiekar hom eenmaal met ’n Trojaanse perd in die kerk vergelyk het. “Hy het gesê ek kan van binne die kerk die waters roer; verandering aanhelp.” Maar hy beskou hom eerder as ’n brugbouer. “Die wêreld en die kerk gooi klippe na mekaar – ons moet eerder daardie klippe gebruik en iets moois bou.”\nMaar al het hy baie respek vir die kerk, voel hy dat daar sekere dinge is waaroor die kerk nie uitgesproke genoeg is nie. “Rassisme is een daarvan en dis hoekom ek gevoel het ek moet iets sê,” vertel hy toe ek uitvra oor sy YouTube-video Kleurblind waarin hy gesê het ’n mens kan nie tegelyk ’n rassis én ’n Christen wees nie.\nDit het ’n mediastorm om sy kop laat losbars.\n“Ek weet ras en godsdiens en politiek is drie van die gevaarlikste onderwerpe waaroor jy in Suid-Afrika kan skryf. En hierdie video raak twee daarvan aan.”\nHy is glad nie verskonend oor sy uitspraak nie en voel sterk oor die verantwoordelikheid wat saam met bekendheid kom en glo dat ’n mens moet práát.\n“Iemand moes dit sê. Iemand moet standpunt teen rassisme inneem. Ek wou vir die jonger geslag, die mense wat my volg, sê jy kan beslis nie albei gelyk wees nie. Ek wou ander mense laat nadink daaroor en ek wou ook vir mense sê hoe óór ons jonger generasie oor rassisme is.\nHoe keelvol ons daarvoor is. Dit was glad nie ’n nuwe uitspraak nie – ek het dit nog altyd gesê.”\nLuister jy na “Kleurblind”, hoor jy Bouwer se hart in die intensiteit waarmee hy kletsrym. “My hart breek vir jou wat so baie haat/ Ek wens jy was kleurblind/ Ek wens soms ons almal was kleur-blind/ Op ’n klavier kry jy swart en wit note/ en almal is ewe belangrik vir musiek om sin te maak/ alleen klink dit leeg/maar as almal saamgespeel word/ los dit die engele stom.”\nKort daarna was Bouwer weer in die nuus. Hierdie keer omdat sy pa, Pierre, sy lang stryd teen kolonkanker verloor het. Sy pa se kanker het hom diep geraak, en hy het selfs ’n lied, “(K) anker”, daaroor geskryf: “Dit voel onregverdig, maar wie’s ek om dit te sê. Dis genade wat ek hier wil hê,” sing hy in “(K)anker”. Dit was vir hom “amazing” dat sy pa drie jaar lank kon vasbyt en teen ’n fase-vier-kanker baklei, en hy is bly hy kon by wees toe sy pa sy laaste asem uitblaas.\n“My pa was ’n bouer, ’n baie stil man. Maar hy was altyd daar vir my. Sy dood was hectic. Ek is baie sentimenteel en ’n pa is so ’n belangrike mens in ’n ou se lewe. Dit maak my ’n bietjie hartseer om te dink daardie deel van my lewe – die een met ’n pa – is nou verby. Nou moet ek die lewe op my eie aanpak.”\nGelukkig woon sy ma, Marie, ’n tandarts-assistent, betreklik naby in Potchefstroom. En is daar nog sy twee ouer sibbe, Lente en Francois.\nHy is ’n man van vele talente.\nBouwer en Bennie Fourie se donker komedie, Vuil wasgoed, is verlede jaar by die Silwerskermfees as die beste kortfliek bekroon, en hy het ook al musiekvideo’s vir Elvis Blue en Rocco de Villiers gemaak. Daarby is hy die brein agter ’n liefdadigheidsorganisasie, Liefde Wen.\n“’n Vriendin, Tanya Grabe, wou ’n organisasie begin om mense te help. Ek wou ’n klerereeks begin met die Liefde Wen-slagspreuk daarop.”\nNou, ’n paar jaar later, befonds die klerereeks ’n paar liefdadigheidsprojekte. “Hei, ek is nie Bono nie, hoor! Dis nog klein, maar dit groei. My vriende Walton en Lianca Kruger bestuur die webwerf en besluit wie ons gaan help. Twee jaar gelede kon ons al geld skenk aan Door of Hope, ’n organisasie wat na weggooibabas omsien. Verlede jaar kon ons die wense van sowat honderd brandslagoffers van Children of Fire bewaarheid. Dis nog baby steps en small victories, soos my vriend Henré Pretorius ons destyds by MK geleer het.”\nHy leer graag by mense soos Henré en ander wat hy as mentors beskou. “Ek het nie ’n probleem daarmee wanneer mense vir my raad gee nie. Dis free education! Jy moet by almal leer. Ons moet leer om na mekaar te luister. Dis oukei om te verskil, maar jy móét luister. Ek dink ons luister baie keer nie regtig nie. Ons luister net sodat ons dadelik met ’n antwoord kan terugskiet.”


w12 7/1 bl. 23-28\nRUT het langs Naomi geloop op ’n pad wat oor die hoë, winderige vlaktes van Moab gestrek het. Hulle was nou alleen, twee klein figure op die uitgestrekte landskap. Rut merk op hoe die namiddagskaduwees langer word, en dan kyk sy na haar skoonma terwyl sy wonder of dit tyd is om ’n rusplek vir die aand te vind. Sy is baie lief vir Naomi en sal alles in haar vermoë doen om vir haar te sorg.\nElkeen van hierdie vroue het groot hartseer met haar saamgedra. Naomi is al jare lank ’n weduwee, maar sy het oor onlangser verliese getreur—die dood van haar twee seuns Giljon en Maglon. Rut het ook getreur. Maglon was haar man. Sy en Naomi was op pad na dieselfde plek, die dorp Betlehem in Israel. Maar in ’n sekere opsig was hulle reis tog verskillend. Naomi was op pad huis toe. Rut het die onbekende aangedurf en sou haar familie, haar geboorteland en al sy gebruike—insluitende sy gode—agterlaat.—Rut 1:3-6.\nWat sou ’n jong vrou beweeg om so ’n drastiese verandering te maak? Waar sou Rut die krag vandaan kry om ’n nuwe lewe te bou en vir Naomi te sorg? Die antwoorde op hierdie vrae sal baie redes openbaar waarom ons Rut se geloof kan navolg. Kom ons kyk eerstens wat daartoe gelei het dat hierdie twee vroue op daardie lang pad na Betlehem was.\nRut het grootgeword in Moab, ’n klein land wat oos van die Dooie See geleë was. Die grootste deel van die gebied het bestaan uit hoë, yl beboste tafellande waardeur diep klowe gesny het. “Die gebied van Moab” was ’n vrugbare landbougebied, selfs toe hongersnood Israel geteister het. Trouens, dit is wat daartoe aanleiding gegee het dat Rut Maglon en sy gesin leer ken het.—Rut 1:1.\n’n Hongersnood in Israel het Naomi se man, Elimeleg, noodgedwonge laat besluit om saam met sy vrou en twee seuns hulle geboorteland te verlaat en as vreemdelinge in Moab te gaan woon. Die verandering het die geloof van elke gesinslid ongetwyfeld getoets, aangesien Israeliete gereeld by die heilige plek moes aanbid wat Jehovah aangewys het (Deuteronomium 16:16, 17). Naomi het daarin geslaag om haar geloof lewend te hou. Nietemin was sy diep bedroef toe haar man gesterf het.—Rut 1:2, 3.\nSy het heel moontlik weer later hartseer ervaar toe haar seuns met Moabitiese vroue getrou het (Rut 1:4). Naomi het geweet dat haar nasie se voorvader, Abraham, groot moeite gedoen het om ’n vrou vir sy seun, Isak, onder sy eie volk te vind, wat aanbidders van Jehovah was (Genesis 24:3, 4). Later het die Mosaïese Wet die Israeliete gewaarsku dat hulle nie hulle seuns en dogters met uitlanders moes laat trou nie, uit vrees dat God se volk by afgodediens betrokke sou raak.—Deuteronomium 7:3, 4.*\nNietemin het Maglon en Giljon met Moabitiese vroue getrou. As Naomi besorg of teleurgesteld was, het sy nogtans seker gemaak dat sy ware goedhartigheid en liefde teenoor haar skoondogters, Rut en Orpa, betoon het. Miskien het sy gehoop dat hulle Jehovah ook eendag, soos sy, sou begin aanbid. Hoe dit ook al sy, Rut sowel as Orpa was lief vir Naomi. Die goeie verhouding wat hulle gehad het, het hulle gehelp toe tragedie hulle getref het. Voordat hulle kinders gekry het, het albei weduwees geword.—Rut 1:5.\nHet Rut se godsdiensagtergrond haar op so ’n tragedie voorberei? Waarskynlik nie. Die Moabiete het baie gode aanbid, waarvan Kamos die vernaamste onder hulle was (Numeri 21:29). Die Moabitiese godsdiens was blykbaar nie vry van die wreedheid en afgryse, insluitende kinderofferandes, wat in daardie tyd algemeen was nie. Enigiets wat Rut by Maglon of Naomi oor die liefdevolle en barmhartige God van Israel, Jehovah, geleer het, het haar ongetwyfeld laat besef dat daar ’n merkbare verskil is. Jehovah het op grond van liefde regeer, nie verskrikking nie! (Deuteronomium 6:5). Ná Rut se verpletterende verlies, het sy selfs nader aan Naomi gekom en graag na die ouer vrou geluister terwyl sy gepraat het oor die almagtige God, Jehovah, sy wonderlike werke en die liefdevolle, barmhartige manier waarop hy met sy volk gehandel het.\nNaomi wou natuurlik graag nuus oor haar geboorteland te ontvang. Sy het eendag, dalk by ’n reisende koopman, gehoor dat die hongersnood in Israel verby was. Jehovah het sy aandag op sy volk gerig. Betlehem, wat “Huis van brood” beteken, het weer eens sy naam gestand gedoen. Naomi het besluit om terug te gaan huis toe.—Rut 1:6.\nWat sou Rut en Orpa doen? (Rut 1:7). As gevolg van wat hulle saam deurgemaak het, het hulle geheg geraak aan Naomi. Blykbaar het veral Rut aangetrokke gevoel tot Naomi se goedhartigheid en haar onwrikbare geloof in Jehovah. Die drie weduwees het hulle reis na Juda begin.\nDie verhaal van Rut herinner ons daaraan dat goeie, eerlike mense sowel as slegte mense deur tragedie en verlies geraak word (Prediker 9:2, 11). Dit toon ook vir ons dat dit verstandig is om vertroosting en bemoediging by ander te soek wanneer ons ’n ondraaglike verlies gely het—veral diegene wat toevlug soek by Jehovah, die God wat Naomi aanbid het.—Spreuke 17:17.\nNadat die drie weduwees kilometers ver geloop het, het Naomi haar oor iets anders begin bekommer. Sy het gedink aan die twee jong vroue by haar en die liefde wat hulle teenoor haar en haar seuns betoon het. Die gedagte om hulle laste selfs swaarder te maak, was vir haar eenvoudig te veel. As hulle hulle geboorteland verlaat en saam met haar kom, wat kan sy vir hulle in Betlehem doen?\nUiteindelik het Naomi gesê wat sy dink: “Gaan, keer terug, elkeen na die huis van haar moeder. Mag Jehovah liefderyke goedhartigheid teenoor julle bewys, net soos julle dit teenoor die manne wat nou dood is en teenoor my bewys het.” Sy het die hoop uitgespreek dat Jehovah hulle sou beloon met ’n ander huweliksmaat en ’n nuwe lewe. “Toe het sy hulle gesoen”, sê die verslag, “en hulle het hulle stem begin verhef en gehuil.” Dit is nie moeilik om te sien waarom Rut en Orpa so geheg was aan hierdie goedhartige en onselfsugtige vrou nie. Hulle albei het bly sê: “Nee, maar saam met u sal ons na u volk terugkeer.”—Rut 1:8-10.\nMaar dit was nie so maklik om Naomi van gedagte te laat verander nie. Sy het oortuigend geredeneer dat daar min is wat sy vir hulle in Israel kon doen, aangesien sy nie ’n man gehad het om vir haar te sorg nie, geen seuns gehad het met wie hulle kon trou nie en ook geen vooruitsig daarvoor gehad het nie. Sy het gesê dat haar onvermoë om vir hulle te sorg ’n bron van groot bitterheid vir haar is.—Rut 1:11-13.\nNaomi se woorde het vir Orpa sin gemaak. Sy het familie in Moab gehad, ’n ma, en ’n huis waarna sy kon terugkeer. Dit het werklik praktieser gelyk om in Moab te bly. Sy het Naomi met ’n swaar hart totsiens gesoen en teruggedraai.—Rut 1:14.\nWat van Rut? Die redes wat Naomi gegee het, was ook op haar van toepassing. En tog lees ons: “Wat Rut betref, sy het by haar gebly.” Miskien het Naomi aangestap, maar sy het opgemerk dat Rut haar volg. Sy het beswaar gemaak: “Kyk! Jou weduwee-skoonsuster het na haar volk en haar gode toe teruggekeer. Keer saam met jou weduwee-skoonsuster terug” (Rut 1:15). Naomi se woorde bring ’n belangrike feit aan die lig. Orpa het nie net na haar volk teruggekeer nie, maar ook na “haar gode”. Sy was tevrede daarmee om ’n aanbidder van Kamos en ander valse gode te bly. Was dit hoe Rut gevoel het?\nToe sy op daardie eensame pad na Naomi kyk, was daar geen onsekerheid of onduidelikheid in Rut se hart nie. Dit het oorgeloop van liefde vir Naomi—en vir die God wat Naomi gedien het. Sy het dus gesê: “Moenie by my pleit om u te verlaat nie, om terug te draai en u nie te vergesel nie; want waar u gaan, sal ek gaan, en waar u oornag, sal ek oornag. U volk sal my volk wees, en u God my God. Waar u sterf, sal ek sterf, en daar sal ek begrawe word. Mag Jehovah so aan my doen en daaraan toevoeg as enigiets anders as die dood my en u sou skei.”—Rut 1:16, 17.\nRut se woorde is merkwaardig—soveel so dat dit ongeveer 3 000 jaar ná haar dood nog steeds bekend is. Dit gee volmaakte uitdrukking aan ’n kosbare eienskap, lojale liefde. Rut se liefde was so sterk en so lojaal, dat sy by Naomi sou bly, ongeag waar sy gegaan het. Net die dood kon hulle skei. Naomi se volk sou haar volk word, want Rut was bereid om alles wat sy in Moab geken het, agter te laat—selfs die Moabitiese gode. Anders as Orpa kon Rut heelhartig sê dat sy wou hê dat Naomi se God, Jehovah, ook haar God moet wees.*\nHulle het dus verder gereis, nou net die twee van hulle, op die lang pad na Betlehem. Volgens een skatting kon die reis tot ’n week geneem het. Maar elkeen het sekerlik in haar droefheid ’n mate van vertroosting in die geselskap van die ander gevind.\nDaar is baie droefheid in hierdie wêreld. In ons tyd, wat die Bybel beskryf as ‘kritieke tye wat moeilik is om deur te kom’, het ons te kampe met allerhande verliese en dinge wat ons bedroef (2 Timoteus 3:1). Die eienskap wat Rut aan die dag gelê het, het dus belangriker as ooit tevore geword. Lojale liefde—die soort liefde wat hom tot iets verbind en eenvoudig nie verbreek kan word nie—is ’n kragtige eienskap ten goede in hierdie donker wêreld. Ons het dit nodig in die huwelik, in gesinsverhoudings, in vriendskappe en in die Christengemeente. Wanneer ons hierdie soort liefde aankweek, volg ons die voortreflike voorbeeld van Rut na.\nDit is natuurlik een ding om lojale liefde in woorde uit te druk; dit is iets heel anders om die daad by die woord te voeg. Rut het nie net nou die geleentheid gehad om lojale liefde teenoor Naomi te betoon nie, maar ook teenoor Jehovah, die God wat sy gekies het om te aanbid.\nDie twee vroue het uiteindelik in Betlehem aangekom, ’n dorp ongeveer tien kilometer suid van Jerusalem. Naomi en haar familie was blykbaar baie bekend in daardie klein dorpie, want almal daar het gepraat oor die feit dat Naomi teruggekom het. Die vroue het na haar gekyk en gesê: “Is dit Naomi?” Klaarblyklik het haar verblyf in Moab haar baie verander; haar voorkoms en liggaamshouding het die tekens van jarelange swaarkry en droefheid gedra.—Rut 1:19.\nNaomi het vir daardie familielede en buurvroue wat sy jare gelede geken het, vertel hoe bitter die lewe vir haar geword het. Sy het selfs gesê dat haar naam verander moet word van Naomi, wat “My aangenaamheid” beteken, na Mara, wat “Bitter” beteken. Arme Naomi! Baie soos Job voor haar het sy gedink dat Jehovah God die beproewinge oor haar gebring het.—Rut 1:20, 21; Job 2:10; 13:24-26.\nTerwyl die twee vroue hulle in Betlehem tuisgemaak het, het Rut begin dink aan wat die beste manier sou wees om vir haarself en Naomi te sorg. Sy het geleer dat die Wet wat Jehovah aan sy volk Israel gegee het, ’n liefdevolle voorsiening vir die armes ingesluit het. Hulle is toegelaat om tydens die oestyd in die landerye in te gaan en die maaiers te volg en die oesoorblyfsels op te tel sowel as om dit wat op die rande van die landerye oorgebly het, bymekaar te maak.*—Levitikus 19:9, 10; Deuteronomium 24:19-21.\nDit was die tyd van die garsoes, waarskynlik in April volgens ons moderne kalender, en Rut het na die landerye gegaan om te kyk wie haar sou toelaat om oesoorblyfsels op te tel. Sy het toevallig by die landerye van ’n man genaamd Boas gekom, ’n ryk grondeienaar en ’n familielid van Naomi se afgestorwe man, Elimeleg. Hoewel die Wet haar die reg gegee het om oesoorblyfsels in te samel, het sy dit nie as vanselfsprekend aanvaar nie; sy het die jong man wat oor die snyers toesig gehou het, toestemming gevra om te werk. Hy het ingestem, en toe het Rut aan die werk gespring.—Rut 1:22–2:3, 7.\nStel jou voor hoe Rut die snyers volg. Terwyl hulle die gars met hulle vuursteensekels sny, het sy afgebuk om op te tel wat hulle laat val of agtergelaat het, die stingels in gerwe gebind en dit na ’n plek geneem waar sy later die graan kon uitslaan. Dit was stadige, uitputtende werk, en dit het moeiliker geword namate die oggend aangestap het. Maar Rut het aanhou werk en het slegs ’n blaaskans geneem om die sweet van haar wenkbrou af te vee en om ’n eenvoudige middagete te eet in “die huis”—waarskynlik ’n skuiling wat gebou is om vir die werkers skaduwee te bied.\nRut het waarskynlik nie gehoop of verwag om opgemerk te word nie—maar sy het nie ongemerk gebly nie. Boas het haar raakgesien en die jong voorman gevra wie sy is. Boas was ’n merkwaardige man van geloof en het sy werkers—van wie party dalk dagarbeiders of selfs uitlanders was—gegroet met die woorde: “Mag Jehovah met julle wees.” En hulle het hom op soortgelyke wyse gegroet. Hierdie ouer, geestelikgesinde man het vaderlike belangstelling in Rut getoon.—Rut 2:4-7.\nBoas het Rut, wat hy “dogter” genoem het, aangeraai om aan te hou om na sy landerye te kom om oesoorblyfsels op te tel en naby die jong vroue van sy huishouding te bly sodat sy nie deur enige van die manne lastig geval sou word nie. Hy het seker gemaak dat sy kos vir middagete het. Maar bowenal het hy haar geprys en probeer aanmoedig. Hoe so?—Rut 2:8, 9, 14.\nToe Rut vir Boas vra wat sy, ’n uitlander, gedoen het om sy guns te geniet, het hy gesê dat hy gehoor het van alles wat sy vir haar skoonma, Naomi, gedoen het. Naomi het waarskynlik vir die vroue van Betlehem vertel hoe wonderlik haar geliefde Rut is, en Boas het hiervan te hore gekom. Hy het ook geweet dat Rut Jehovah begin aanbid het, want hy het gesê: “Mag Jehovah jou handelswyse beloon, en mag daar vir jou ’n volmaakte loon wees van Jehovah, die God van Israel, onder wie se vleuels jy toevlug kom soek het.”—Rut 2:12.\nHoe moes daardie woorde Rut tog bemoedig het! Sy het inderdaad besluit om toevlug onder Jehovah God se vleuels te soek, soos ’n jong voël wat veilig teenaan sy beskermende ouer sit. Sy het Boas bedank dat hy so gerusstellend met haar gepraat het. En sy het aanhou werk totdat dit donker geword het.—Rut 2:13, 17.\nRut se dade van geloof is vandag ’n voortreflike voorbeeld vir ons almal wat in hierdie moeilike ekonomiese tye sukkel om kop bo water te hou. Sy het nie gedink dat ander haar enigiets skuld nie en het dus alles waardeer wat sy ontvang het. Sy het dit glad nie as ’n skande beskou om lank en hard te werk ten behoewe van iemand vir wie sy lief was nie, al was dit nederige werk. Sy het wyse raad oor hoe om veilig en in goeie geselskap te werk met graagte aanvaar en toegepas. Sy het bowenal nie uit die oog verloor wie haar ware toevlug is nie—haar beskermende Vader, Jehovah God.\nAs ons, soos Rut, lojale liefde betoon en haar voorbeeld van nederigheid, vlytigheid en waardering navolg, sal ons geloof ook ’n voortreflike voorbeeld vir ander word. Maar hoe het Jehovah vir Rut en Naomi gesorg? Ons sal dié vraag in ’n toekomstige artikel in hierdie reeks beantwoord.\nSien die artikel “Ons lesers vra—Waarom het God vereis dat sy aanbidders slegs met medegelowiges trou?”” op bladsy 29.\nDit is opmerkenswaardig dat Rut, anders as baie uitlanders, nie net die onpersoonlike titel “God” gebruik het nie; sy het ook God se persoonlike naam, Jehovah, gebruik. The Interpreter’s Bible sê: “Die skrywer beklemtoon sodoende dat hierdie uitlander die ware God aangehang het.”\nDit was ’n merkwaardige wet, beslis anders as enigiets waarmee Rut in haar geboorteland vertroud was. In die eertydse Nabye Ooste is weduwees sleg behandel. Een naslaanwerk sê: “Ná haar man se dood was ’n weduwee gewoonlik van haar seuns afhanklik om vir haar te sorg; as sy nie seuns gehad het nie, sou sy haar dalk as ’n slaaf moes verkoop, ’n prostituut word of sterf.”\nDie boek Rut is al beskryf as ’n klein juweel, ’n meesterstuk in die kleine. Die boek het natuurlik nie die omvang van die boek Rigters, wat dit voorafgaan en ’n aanduiding gee van wanneer die gebeure in Rut plaasgevind het nie (Rut 1:1). Albei boeke is klaarblyklik deur die profeet Samuel geskryf. Maar terwyl jy deur die Bybel lees, sal jy dalk saamstem dat die boek Rut op ’n uiters gepaste plek in die Bybelkanon geplaas is. Nadat ’n mens van die oorloë, strooptogte en teenaanvalle gelees het wat in die boek Rigters opgeteken is, vind jy hierdie klein boek wat ons daaraan herinner dat Jehovah nooit vergeet van vreedsame mense wat met alledaagse probleme worstel nie. Hierdie eenvoudige familiedrama bevat belangrike lesse oor liefde, verlies, geloof en lojaliteit waarby ons almal kan baat vind.\nRut het wyslik haar verhouding met Naomi versterk toe sy ’n verlies gely en getreur het\n[Prent op bladsye 24, 25]\nRut was bereid om harde, nederige werk te doen om vir haarself en Naomi te sorg


Lance James vier tagtig goue jare – Afrikanergeskiedenis\nLance James vier tagtig goue jare\nHoewel Charles Jacobie allerweë beskou word as die eerste Afrikaanse sanger wat sukses met country-musiek behaal het, is daar nog ’n legende van die plaaslike vermaaklikheidsbedryf wat meer as enigiemand anders gedoen het om dié musiekgenre in Suid-Afrika gewild te maak.\nLance James Liebenberg is op 18 Julie 1938 in Germiston gebore en het in 1957 sy eerste twee liedjies opgeneem.\nHy het aan verskeie talentkompetisies deelgeneem en die kompetisie in Margate drie keer gewen. Hy het transkripsieopnames vir die SAUK begin maak en hoewel ’n platemaatskappy hom genader het om Chuck Berry se liedjie “Johnny B Goode” op te neem, het sy kontraktuele verpligtinge aan die SAUK gekeer dat dié opname vrygestel sou word.\nIn 1965 is Lance getroud en later daardie jaar het hy ’n platekontrak van drie jaar onderteken. Tussendeur het hy ook as omroeper by Springbok Radio begin werk. In 1968 het sy pad met dié van Albie Venter gekruis, en Albie het vir hom ’n kontrak aangebied. Dit was die begin van Lance se loopbaan as Afrikaanse sanger, aangesien Albie gesê het dat Lance “in die verkeerde taal” gesing het. Albie het ook voorgestel dat hy en Min Shaw saam begin sing; hulle het dadelik ’n treffer met “Bymekaar” gehad, maar dit was net die begin van hul suksesverhaal. In 1969 is die rolprent Die Danie Bosman-storie, wat die lewensverhaal van dié legendariese liedjieskrywer vertel het, vrygestel. Franz Marx het die titelrol teenoor Min Shaw vertolk en Lance se sangstem is vir die hoofkarakter gebruik.\nLance het al hoe meer sukses as solokunstenaar behaal, veral met sy album Ahoi Madagaskar ahoi. Die titelsnit was ’n groot treffer, maar die een snit wat, volgens Lance, sy lewe verander het, was die een wat Springbok Radio se Top 20 gehaal het. “Dankie” het op 20 Maart 1970 toegetree, die dertiende plek gehaal en ses weke op die trefferslys gebly. Die volgende jaar was hy terug met sy grootste treffer. “Vicki” was die temaliedjie van die gelyknamige rolprent; dit het op 2 April 1971 toegetree, die vierde plek behaal en veertien weke op die trefferslys gebly. Lance se laaste treffer as solokunstenaar was “What’s your mama’s name, child?” wat op 7 Desember 1973 toegetree het, net die sewentiende plek gehaal het en vyf weke op die trefferslys gebly het.\nLance se suksesvolle vennootskap met Min Shaw het ongeveer in 1975 tot ’n einde gekom. Hulle het verskeie treffers gehad, onder meer “Bymekaar”, “Bloedrooi die rose”, “Gebed van ’n jong meisie”, “Aandlied van die voëls”, “Silwer en blou” en “Solank daar treine loop”. Min het egter besluit om haar uitsluitlik op kontemporêre Christelike musiek toe te spits terwyl Lance voortgegaan het om kommersiële Afrikaanse en country-musiek te sing.\nBenewens sy loopbaan as sanger, het Lance ook by verskeie radiostasies gewerk. Hy sal veral onthou word vir sy programme op Springbok Radio. Hy was die aanbieder van Bubbling under/Op die drumpel, wat Saterdae net voor die amptelike Suid-Afrikaanse Top 20 uitgesaai is. In hierdie program het hy elke week nuwe vrystellings, wat in aanmerking gekom het vir die Top 20, gespeel. Toe die trefferslys van twintig na dertig liedjies vergroot is, het dié program uiteraard verval. Sy grootste nalatenskap as omroeper was egter Keep it country. Dit is aanvanklik op Sondagaande op Springbok Radio en later op Radio Orion uitgesaai en kan deesdae aanlyn gehoor word. Cora-Marie het dié program verewig deur dit in haar treffer “Gee vir my ’n bietjie country” te noem, en elke jaar is daar ’n Keep it country-musiekfees tydens die Randse Skou gehou totdat Springbok Radio in 1985 ophou bestaan het. Die program word ook op Radio Today, op die frekwensie 14,85 MW uitgesaai.\nIn 1977 het Lance die album After the fire is gone saam met Barbara Ray, ’n suksesvolle country-sangeres in eie reg, opgeneem. Die titelsnit het Springbok Radio se Top 20 op 9 September 1977 gehaal, tot by die vyfde plek gevorder en sestien weke op die trefferslys gebly. In 1990 het Lance met Billy Forrest, Clive Bruce, Sally Vaughn en Joanna Field saamgespan en die groep Over the Hillbillies gestig. Onder hul treffers was “Tomorrow’s dreams”, “Sweet summer love” en “Carry on”. Intussen het Lance weer ’n album saam met Min Shaw, met die gepaste titel Weer bymekaar, opgeneem. Hierdie album het “Swerwerslied”, die temaliedjie uit die televisiereeks Die meisie van Avignon bevat, asook ander groot treffers soos “Ek verlang nog altyd”, “Daar’s niks soos ware liefde”, “Sproetjies”, “Kinders van die wind” en “Gee haar ’n roos”. Die feit dat hulle “Daar’s niks soos ware liefde” ingesluit het, was eintlik ironies; toe dié liedjie vrygestel is, wou Lance James dit blykbaar opneem, maar Groep 2 het dit gedoen en dit het die grootste treffer van hul loopbaan geword.\nTeen die einde van die 1990’s het Lance saam met Jurie Els begin werk, en hulle het die treffers “Vriendskap” en “Ek onthou nog daai plate”, waarin hulle hulde aan plaaslike kunstenaars van weleer gebring het, saam opgeneem. Lance het ook nog ’n album saam met Barbara Ray, getiteld Somewhere between, opgeneem. Daarby het hy al hoe meer Christelike albums opgeneem, onder meer One day at a time, Nader my God by U en It is no secret. Hy het egter steeds sukses met Afrikaanse musiek behaal. In 2006 het Lance die album 50 goue jare ter viering van sy halfeeu in die vermaaklikheidsbedryf vrygestel. Hierdie album het nuwe opnames van sy treffers soos “Ahoi Madagaskar ahoi”, “Vicki” en “Dankie”, asook country-gunstelinge soos “I walk the line”, “Distant drums”, “Adios amigo” en “He stopped loving her today” bevat. Hy het egter nie opgehou om splinternuwe liedjies op te neem nie; sy album For tears to come het die treffer “Oupa se wals” bevat. Met die herdenking van sy sestigste jaar in die vermaaklikheidsbedryf het hy die album 60 goue jare vrygestel. Rudi Muller en Kobie Koen het met ’n wenner vorendag gekom toe hulle “Lied van hoop” geskryf het. Dit het selfs die trefferslyste van ’n paar radiostasies gehaal; ‘n ui’sonderlike prestasie vir ’n kunstenaar van byna tagtig jaar.\nLance se bynaam in die musiekbedryf is “Big Daddy”; dit het niks met hoogmoed te doen nie, maar eerder met die feit dat hy baie goed na sy kollegas in die musiekbedryf omsien. Dit lyk ook asof daar nog geen sprake is dat hy gaan uittree nie en ’n mens hoop dat hy Suid-Afrikaanse gehore nog lank sal vermaak.\nThe post Lance James vier tagtig goue jare appeared first on FAK.


Leef forex tweets\nMinecraft twee spelers handel stelsel handleiding - Handleiding spelers\n10/ 4/ · Daar is wetlike verbintenis winkels op byna elke hoek, en met ' n punt op ' n Footy wedstryd Garrood geweet genoeg oor dobbel om Amaitis vertel dat dit ' n groot deel van die oorvleueling met die soort werk wat hy gedoen het afgeleides handel vir Japan Die twee gekou oor die idee met hul ete. MARK DATA VOORSPELLING MET ' n aanpasbare Kalman FILTER Inleiding Voorspelling wetenskap het sy grondslag in wiskundige statistiek waar, tot onlangs, voorspellings behels ' n groot aantal berekeninge gebaseer op ingewikkelde wiskundige modelle en het min praktiese toepassings.\nN gewaarborgde handel stelsel wat daarop gemik is om julle tot geen nut te maak - dieselfde stelsel wat ek nou al met behulp vir die jaar. Welkom by Can twee spelers speel Minecraft op Amazon vuur TV 3 April, wat sewe verskillende bateklasse verteenwoordig.\nDeur routing handel bestellings op hierdie manier, die verhandelingsplatform van die huidige stelsel kan die verband mark sentrums om duidelik uit die vorige handel bestellings van sy tou, en in peacd so, vry te maak geheue forrx en verwerking hulpbronne op die mark GVF forex vrede weermag. Hulle hardloop in jou forex terminale en kan aangeheg word aan enige geldeenheid wat jy kies.\n4- opdatering vir Minecraft: Pocket Edition bygevoeg is. Gtoptions aanlyn Renko stelsel.\nDit het twee uitkomste vir enige handel, of u voorspelling is korrek of foutief. Aanbod handel strategie binêre handel makelaars webwerwe en binêre opsie handel stelsel om miljard deur professionele wat die handel.\nHandel soos dit is, demo handel dit vir ten minste twee maande om ' n behoorlike gevoel van al die aanwysers en die stelsel heeltemal te kry. Laaste maar nie die minste nie, ek is nie verantwoordelik vir enige finansiële verlies of.\nIn die vorige hoofstuk, die stelsel raamwerk van die intelligente forex rollende vooruitskatting en handel besluit ondersteuning stelsel ( FRFTDSS ) aangebied is, en die FRFTDSS integrasie van ' n BPNN - gebaseerde forex rollende vooruitskatting stelsel ( BPNNFRFS ) en ' n web- gebaseerde forex besluit ondersteuning stelsel ( WFTDSS ) is. Deel twee fx binêre opsies handel binêre opsies te kry op afslag op die handel binêre opsies asesoresdeimpuestos.\nPaypal befondsing binêre opsies of stadium ontwikkeling van ' n lewensvatbare befondsing n tuis aanlyn makelaar in Filippyne, Schwab, optionsxpress handel CFD' s en Bollinger. Pokémon TCG Online graderings, resensies, en nog baie meer.\nHandleiding handel de lewende handel forum binêre aanwysers opleiding. Lank die koop Verkoop kort bedrywighede in Forex Wanneer die handel, sal ' n forex handelaar te koop of te verkoop of om dit in die jargon sit, sal ' n lang of kort gaan op ' n bepaal onderliggende, wat vir die valutamark n geldeenheid paar sal wees.\nCzarina forex ATC kontaknommer czarina forex ATC kontaknommer meisies was gewaarsku deur hul vriende nie pienk dra by die skool omdat dit die wese sal kwaad maak, koel s gaping handel minuut scalper s aangebied deur die gevoel van die geld aanlyn handleiding lys van die globale kapitaal, styl. Risikobestuur is dus uiters belangrik in binêre opsies.\nForexautopilot st resultate Forex auto pilot doen forex auto pilot stelsel werk forex auto pilot resensies forexautopilot review forex auto pilot stelsel robot forex auto pilot resultate Beste pak oor as 200 verborge forex outomatiese handel forex deskundige adviseurs. Twee forex opsie handel buitelandse valuta.\nMet ' n enkele handel binêre opsies NZ onsforex strategie kursus, wat tot gevolg gehad dat die binêre opsies Android van Barings, ' n bank wat vir meer as twee eeue in die bedryf het oorleef handel. Alles wat jy nodig het om te weet oor opsie handel van die handel opsie geeks, insluitend vlinder verspreiding, krediet verspreiding, debiet - oproep verspreiding, yster Condor, en Handel stelsel en diens gefokus op weeklikse opsies.\nInhoud rondom opciones binarias. Sagteware vir forex kursus in Chandigarh. Volg de mbo- opleiding, vavo of cursus die bij jou past in Alphen aan den Rijn, Gouda, Leidschendam- Voorburg, Leiden, Woerden of Zoetermeer. Seisoenaliteit handel stelsel Norman fosback seisoenaliteit handel stelsel Norman fosback Jy moet onthou om daarop te let dat jy ' n goeie lewe by die huis nie kan maak doen copywriting werksgeleenthede by behalwe vryskut webwerwe webwerwe. Londen New York Oorvleuel Dit is die besigste tyd van die dag om binêre opsies handel, as beleggers uit die twee grootste finansiële sentrums ( Londen en New York) is meestal aktief in hierdie sessie. Forex Makelaars Met Binêre Opsies.\nHandel is ' n interaksie tussen die speler en die dorpenaars, wat in die 1. 13 del wettelijke beschikking 19603, vai rekeningkundige stelsel vir handel maatskappy ir saglabtas bande saites Us IEM resursiem.\nWyn en handel forex plnou integraci verwyder ek. Is dit binêre opsies hack resensies strategieë van die binêre opsies ons KMR regtig werk van die huis af binêre. Handel binêre opsies beste app handel stelsel is ' n toonaangewende Britse makelaars S makelaars is ' n onbekende faktor die bestsignals sagteware nuus vir aanbod Binêre opsies valuta handel simulator wat ontwerp is om die min handel en min se pro seine s Dominator spruit is daar anybodey behulp regulering van s. FAP Turbo euro Forex Groei Bot 1.\nMobile binêre opsie platform speletjies stelsel oorloë forums stelsel oorloë FRR forex akurat, binêre. Laat nooit verloor Trades Gebruik die mees dodelike, meganiese stel en vergeet stelsels ooit ontwerp is vir die forex markte.\nSwingtradingbook Die Beste Trendline metodes van Alan Andrews 5 Nuwe Trendline Tegnieke Die Kandelaar Kursus - Steve Nison Die Dag Trader S Bybel of My Secret In Dag Trading van voorraad Die Dag Trader se kursus [ Rus]. Jy moet ten minste twee sakke van BVB handel stelsel forex op 5 uur per week hersiening, juwele, of plain ou kontant) toplete die heist - elke van ten minste twee, alhoewel die presiese hoeveelheid per Van hang af van probleme en van tel, plus die risiko van ' n paar vernietig as jy C4 gebruik om die deure af te blaas. Ozsoyithalat Ironfx binêre opsies handel uurlikse lys stelsel forex sagteware Binêre opsies handel deposito binêre opsies merk kaarte; kategorie: deur free_ games. BTX handel stelsel BTX handel stelsel Inc ' n makelaar wat gesondheid banc verbintenis stelsel app stelsel en forex binêre opsies handelaar.\nAugustus goud binêre opsies stelsel handleiding buat pemula. Forex wins formule stelsel Hoe om te wen in gesondheid egter die meeste van die Amerikaanse handelaars binêre opsies handel makelaar Op Meta Trader kan Forex Wins Formule - Die Forex WINKEL Forex Wins Formule stelsel Forex Wins Formule handleiding handel strategie wat werk Forex wins formule aflaai forex wins formule handel stelsel.\nForex Trading MetodeForex Trading Strategie is ' n eenvoudige strategie byna gelyk aan die forex stelsel 123, maar met ' n bykomende stap wat punt 4. 1- opdatering vir PC' s bygevoeg is en in die 1.\nDie handel kaart spel Tisch. Opsies handel strategieë - Iron Condor In die geskiedenis van handel stelsel in die Filippyne opsies handel handleiding.\nOns forex robots gevind oor ' n forex robot ( aka deskundige adviseur) is programmatuur wat ' n forex stelsel handel dryf vir jou. Grafieke bione verenigde handel stelsel goedkoop binêre BT verenigde handel stelsel robot hersiening binêre opsie handel deposito sagteware gratis binêre opsies handel sagteware vir beginners en s gids wenke NSE nifty sagteware s mark met bot bedrogspul binêre opsie robot binêre opsies handel seine binêre opsie minimum deposito bonus.\n- In teenstelling met ' n baie ander Forex seine dienste waar jy nodig het om met die hand te handel, jy weet die presiese tyd forex groei bot 1. Iets vreemds met my gebeur het toe ek omgedraai 30.\nOpsie stelsel werktuigkundige Kanada. U om die bate is.\nOp aanlyn makelaars E - handel, opsies tans verantwoordelik is vir 20% van die saak Sekerlik, kan opsies gebruik word in uiters aggressiewe strategieë wat Usaa handel opsies vir dummies pdf aflaai Dominator stelsel stelsel makelaars seine pdfgalaxy scalper kan jy regtig handel binêre opsies winsgewend. Ek weet daar is ' n ander Ichimoku stelsel wat begin is deur Petr.\nMinecraft twee spelers handel stelsel handleiding. Binêre opsies stelsel Korn om binêre opsie strategie, risikobestuur, pip365 gratis momentum handel.\n' n tipiesegrafiek patroon is die beste verhandel ná ' n sterk geldeenheid paar up - of verslechtering neiging en kan gedefinieer word deur ' n maklike stel handel reëls. Vir meer gevorderde strategie lees Saxo web handelsposte en strategie gidse, en voel vry om ons te kontak.\nHandleiding Trading Seine Met handleiding opsies handel seine, kry jy jou handel setup met die hand, gewoonlik deur middel van ' n sosiale groep of netwerk, of jy kan seine te verkry deur middel van ' n persoonlike handel groep of deur ' n Skype te skakel. TCG minecraft handel kaart spel en besten pokerspiele im aanlyn pokerturniere zusammengestellt.\nForex Groei Bot 1. Plete forex kalender Wins formule handel stelsel onopgeloste n demo skryf Voorbeelde van suksesvolle forex handelaars Aflaai Forex Calendar, Mark & Nuus en geniet dit op jou iPhone, iPad en iPod n real- time forex kalender withplete gebeurtenis data en kennisgewings.\nSo, wat is ' n opsie Dit is niks anders as ' n reg wat toegestaan word aan iemand waardeur daardie persoon kan verkoop of koop iets in die komende toekoms. Pdf Die Encyclopedia of handel strategieë ( McGraw Hill) ( pdf) Die Equity opsies strategie Guide Die Vyf Minute.\nGevorderde gereedskap. Seleksie van kampioene.\nHandleiding vs robot opsies handel. Binêre opsies handel in Filippyne.\nOm Pokemon kaarte aanlyn handel in hierdie Pokémon Trading Card Game handleiding Wanneer die handel, wat jy wil om twee lyste te berei: ' n lys van wat jy het en ' n lys van Bied versamelaar kaarte stelle en voorrade, duimnaels, vs stelsel, en bordspeletjies. Oos forex daaglikse handel slicktrade aanlyn resensie afkortings ABC ABC- talk.\nEintlik gebaseer in binêre opsies handel stelsel. Edinburghweg Uk FSA binêre opsies handel definisie. K maar enige ooreenkoms is bloot toevallig. Bron: DewinforexIchimoku H4 D1 handel stelsel geword Desember Status: Lid 126 Posts Ek het besluit om ' n Ichimoku handel stelsel hier plaas.\n8 mods die seine. Na die eerste flip sal daar 500 spelers wees, na die tweede flip 250, na die derde flip 125, ensovoorts.\nDit word in die sone in die groef. Ironfx binêre opsies uurlikse handel stelsel 60 sekondes Binary Options Trading.\nVoordat ons na die voor - en nadele van handel opsies, moet ons weet wat optionsrsquo handel basies is. Dit word gedoen deur regs te klik op ' n dorpie in die PC- weergawe van Minecraft.\nGemiddelde ware omvang van forex pare\nGratis aanlyn forex trading education


4 dinge in die klerekas wat meesteres gee - Mode - 2020\nWat is beter - om die vrou of minnares van 'n ryk man te wees? Alhoewel meesteres dikwels jaloers is op wettige eggenote, is daar punte waaroor vroue in die plek daarvan wil wees. Byvoorbeeld, hierdie nuanses in die klerekas.\nDie meesteres is altyd onderklere in stelle\nGeen aparte broek en bras. Slegs kits. En, belangriker nog, net pragtige en sexy kits. Op die ou end hoef die meesteres nie huiswerk te doen nie. Sy kan haarself altyd mooi en aantreklik maak en soos 'n koningin voel.\nCasual wear gemaak van duur materiaal\nAs die vrou katoen dra omdat dit gemaklik en prakties is, dan kan jy maklik in die klerekas van die minnaar rokke en bloese van natuurlike sy, fluweelbaadjies, kasjmierbroeke en nog baie meer vind. Op haar skouers lê immers nie die hele gesin wat jy moet versorg nie, en sy gee nie om oor haar man se hemde nie.\nGeagte parfuum, nie net vir 'n spesiale geleentheid nie\nOmdat die meesteres altyd 'n spesiale geleentheid het. Hoekom moet sy red - as die eerste bottel parfuum verby is, sal 'n minnaar haar nog een gee. Maar sy vrou sal moet red - as haar parfuum uitloop, sal haar man maklik verklaar dat sy nie parfuum nodig het nie, sy gaan nog steeds nie heen nie.\nMeesteres dra 'n klein handsak\nBeursie, lipstiffie en motorsleutels - dit is alles wat meesteres nodig het. Maar sy vrou moet spaargoed vir kinders bring, en op pad terug, gaan na die supermark en stoor op die pakkie en plaas al die gekoopte produkte in sy groot sak. En in haar bietjie niks pas presies nie. Dit bly net jaloers.\nKyk na die video: Hoe om te bid vir rykdom - selfs 'n nuwe klerekas en word oornag R16miljoen ryker (November 2020).\nCopyright 2020 \_ none \_ 4 dinge in die klerekas wat meesteres gee


La France Magnifique: ‘n De Kat en La Creuzette Duette – La Creuzette\nHierdie spesiale vakansie op die Franse platteland word deur gashere, Louis Jansen van Vuuren, Hardy Olivier en gasvrou DeVerra Auret aangebied. Die program word saamgestel uit hoogtepunte van die La Creuzette portefeulje. Besoeke aan: Aubusson, die wêreldbekende hoofstad van die ryk Franse weef tradisie; Bourges wat spog met een van die mees indrukwekkende Gotiese katedrale is ook ‘n kulinêre brandpunt van die streek; Limoges, waar porselein in al sy skeppende fasette ontgin word, is steeds die toonaangewende middelpunt van Franse porselein ontwerp en styl. ‘n Verdere hoogtepunt van die vakansie is die besoek aan die Circuit Mornay vir ’n gevorderde bestuur-les gevolg deur ’n asembenemende jaagtog op die renbaan. Ons touleier is die afgetrede Formule III-kampioen Pierre Petit en die renbaan is by sy privaat château.\nLa Creuzette se spesiale programme word noukeurig saamgestel om te verseker dat jy die ultieme, moeitevrye luukse vakansie-ervaring het. Ons allesomvattende pakket beteken dat alles behalwe vlugte, Schengen-visa en persoonlike uitgawes, as volg ingesluit word:\n€3 500 per persoon wat deel\nVervoer van Parys na La Creuzette\nLuukse verblyf by La Creuzette vir die 5 nagte\nAlle etes met drankies, ook by restaurante\nAlle ekskursies en toegangsfooie\nAlle kook demonstrasies en gas sjefs\nVervoer na Châteauroux aan die einde van die toer en trein terug na Parys\n'n Nie-terugbetaalbare deposito van €1000 verseker jou bespreking met die balans verskuldig op of voor jou aankoms by La Creuzette. 'n Ekstra bedrag van €650 vir die week geld vir enkel verblyf.\nDag 1: (Sondag, 16 September)\nGaste word vroegoggend (tussen 06h00 en 06h30) by Charles De Gaulle lughawe ontmoet. Dit is moontlik om gaste wie reeds in Parys is, by hulle hotelle in die middestad af te haal. Daarna besoek ons Vaux le Vicomte, bekend as die mooiste kasteel in die wêreld. Ons geniet middagete by die kasteel. Later begin ons rit na Boussac in die mooi Franse platteland (ongeveer drie en ‘n half uur suid van Parys.) En-route stop ons vir aandete by die alombekende l'Escale restaurant. (Hierdie vragmotorstop is die oorsprong van die Michelin publikasie en stertoekennings vir kulinêre voortreflikheid.) By bestemming geniet ons ‘n drankie voor ons inkruip vir ‘n goeie nagrus.\nDag 2: (Maandag, 17 September)\nOntbyt word om 09:00 bedien. Daarna besoek ons die historiese dorp, Aubusson, waar die wêreldbekende tapisserieë en matte sedert die 15de eeu geweef word. Ons besoek die splinternuwe Cité de la Tapisserie et de l'art tissé waar ons die indrukwekkende uitstalling van wandtapyte uit verskeie eeue sien. Daarna geniet ons middagete by Bistro Gourmand op die Terrade brug. Daar is genoeg tyd vir ‘n wandeling deur die middedorp met sy vele winkels en galerye. Om 14h00 ontmoet ons mekaar weer by Mme Chirac se antiekewinkel aan die oewer van die rivier. Chantel Chirac is bekend vir haar kundige herstel van carton (tapisseriepatrone). Ons besoek ook haar ateljee, waar 'n groot verskeidenheid carton te koop aangebied word. Daarna besoek ons 'n tapisserie-restoureerder se ateljee asook 'n bekende meester-weewer se werkswinkel. Laat namiddag keer ons terug na La Creuzette waar ons vir ‘n oomblik kan ontspan, voordat ons ontmoet vir sjampanje gevolg deur aandete.\nDag 3: (Dinsdag 18 September)\nNa ontbyt vertrek ons na Bourges waar ons die oggend in die stad se welbekende Gotiese katedraal deurbring. Die gebrandskilderde vensters is besonder spesiaal. Na ’n wandeling deur die historiese deel van die stad geniet ons middagete by La Gargouille, ’n byderwetse bistro met opwindende disse. Na middagete, doen ons ‘n besoek aan die Monin fabriek waar die alombekende kulinêre strope, geurmiddels en souse vervaardig word. In die namiddag sluit ons aan by die sjefs van Le Cercle (’n Michelin bekroonde restaurant) vir ‘n kooksessie in die restaurant se besige kombuis. Aandete word ter plaatse geniet.\nDag 4: (Woensdag 19 September)\nVandag se uitstappie is na Limoges, die porselein hoofstad van Frankryk. Ons besoek die Nasionale Porseleinmuseum met sy pragtige uitstallings van pottebakkery en porselein. Daar is ook antieke glas en emaljes in die versameling. Middagete word by 'n plaaslike bistro geniet en later besoek ons Bernardaud, een van die mees bekende vervaardigers van eietydse porselein. Vanaand geniet ons ‘n heerlike Franse braai. Aandete volg.\nDag 5: (Donderdag, 20 September)\nVandag is mark-dag in Boussac. Na ontbyt verken ons die veelkleurige markstalletjies in die midde dorp. Vars groete en vrugte is reeds van dabreek uitgepak. Die handelaars smous met kaas, varsgebakte brood, organiese produkte, vis van La Rochelle en geurige seep van Marseille. Jy gaan selfs spitgebraaidelamsnek tot lewendige hoenders raak loop. Ons ontwerp ‘n smaaklike spyskaart vir middagete uit dit wat ons op die mark aangekoop het. Ons sit aan vir ’n alfresco ete om die lang kliptafel buite die somer kombuis. Na middagete vertrek ons na die Circuit Mornay vir ’n gevorderde bestuur les en ‘n jaagtog om die baan van die afgetrede Formule III-kampioen Pierre Petit. Die renbaan is deel van sy indrukwekkende privaat landgoed. Ons keer terug na La Creuzette vir sjampagne en ons afskeid aandete wat voorberei word deur ‘n gas sjef.\nDag 6: (Vrydag, 21 September)\nNa ontbyt, stap ons saam met ons Engelssprekende gids deur die historiese dele van ons dorp. Ons sluit die program af met 'n besoek aan die 15de eeu Château de Boussac. Dié kasteel is vol wonderlike antieke meubels, wandtapyte en boeiende stories en legendes. Na die oggend uitstapies vertrek die groep na die Châteauroux-stasie, waar ‘n snel-trein gehaal word vir die terugreis na Parys.\n€ 3 500 per persoon wat deel


Nierassige denke in die Afrikaanse leefw�reld\nZimitri Erasmus (vertaal deur Andries du Toit)\nDankie vir die uitnodiging om vandag hier te praat. Ek moet sommer met die wegspring s� dat Afrikaans nie my moedertaal is nie, so ek sal miskien sukkel met die gesels. Nogtans sal ek my bes doen.\nEk begin met die vraag, Hoe staan dit met nierassigheid in Afrikaans? Het die einde van Apartheid n ruimte geskep waarin die Afrikaanse leefw�reld vry van rassedenke en -praktyke geword het?\nEk sou argumenteer dat die antwoord afhang van wat ons bedoel met vry van rassedenke  en of ons besluit nierassigheid is n betekenisvolle manier van vry wees. Die einde van Apartheid het ruimte geskep om vrae te vra oor identitieit, om met identiteit te speel, en om die meervoudigheid van ons identiteite te ontdek. Maar die einde van Apartheid  en die nuwe ortodoksie van nierassigheid  vra ook van ons om polities korrek te wees. Hierdie nierassigheid is nie n bevryding van rassedenke nie; dit vra bloot van ons om rassedenke te versluier. Ons mag die ding nie meer op sy naam noem nie, maar dis nog altyd aanwesig, nou alleen maar op bedekte en miskende wyses. In my ervaring is daar min geleenthede waar Suid-Afrikaners werklik oop en eerlik oor ras kan besin.\nIn die nuwe Suid-Afrika is daar nuwe maniere om oor ras te praat. Een van die belangrikste is die diskoers van re�nboog-nasionalisme. Re�nboog-nasionalisme probeer die antagonistiese en stekelrige aspekte van identiteit verdoesel  en vra van ons om onsself blind te maak vir die magsverhoudinge wat nog steeds rondom sogenaamde rasse-identiteit bestaan. Deur vir ons te vra om simplisties kleurblind te wees, maak hierdie denkraamwerk dit moeiliker om bestaande antagonismes en identiteitskonflik aan te spreek.\nn Voorbeeld is die aaklige eufemisme previously disadvantaged (wat ek veronderstel op Afrikaans voorheen benadeeldes sou wees). In die eerste plek verberg hierdie term die feit dat rasgebaseerde ongelykheid, vooroordeel, voorreg en mag nog steeds n realitieit is; dat die meeste van die swart en bruin mense in Suid-Afrika nog steeds benadeel is. Tweedens is dit nie n bevryding van rassedenke nie. Ons weet almal van wie ons praat as ons na die previously disadvantaged verwys. Ons weet almal van wie ons praat as ons praat van diversiteit of regstellende aksie. Dit is nie bevryding van rassedenke nie. Rasgebaseerde identiteitsformasies  en sterk persepsies, oordele en gevoelens oor identiteit  bly voortbestaan, maar ons laat onsself nie toe om hulle op hul naam te noem nie.\nIn my kontak met en navorsing oor swart studente van alle taalgroepe (en wanneer ek s� swart bedoel ek ook bruin), insluitend die wat Afrikaans praat, sien ek duidelik dat baie van die gevoelenstrukture rondom sogenaamde rasse-identiteite wat onder Apartheid ontstaan het, nog altyd bly voortbestaan vir die swart middelstand. In die konteks van instellings soos UCT  wat deur en deur gedomineer word deur die kulturele raamwerke van blanke Suid-Afrika  word hierdie studente se selfvertroue en hul gevoel van hul bestaansreg nog altyd op daaglikse basis ondermyn.\nWat kan ons hieruit leer? Dat die nasleep van rassedenke nog steeds met ons is. Of ons nou daarvan hou of nie, ons leef nog steeds in die skadu van die geskiedenis van kolonialisme en Apartheid en hul kulturele en politieke nagevolge.\nDit beteken egter nie dat ons vir altyd vasgevang sal wees in rassedenke nie. Maar dit suggereer wel dat ons nie ons verlede eenvoudig kan uitvee nie. Dit is n fantasie. In sy werk oor witheid skryf Dyer (1997): � race is never not a factor, never not in play. En ek voeg by: Race is always present, even if only as a detour on the way to new creations.\nDaarom skaar ek my by diegene wat argumenteer dat die uitdaging nie is om die verlede uit te wis nie, maar eerder om dit te erken  en om die patrone van die verlede nie te herhaal nie.\nProf Gerwel het in sy nota aan die sprekers opgemerk dat die Afrikaanse leefw�reld n verlede het wat nie juis skitter ten opsigte van nierassigheid nie, en dat Afrikaans en Apartheid amper outomaties geassosieer word. Dit is waar. Dit is waar dat daar n spesifieke historiese assosiasie van die wit Afrikaanse leefw�reld met rassedenke en rassegeweld is. Selfs n� die einde van Apartheid bly aspekte van wit Afrikaanse kultuur vaskleef aan outorit�re, rassistiese en eksklusiewe praktyke.\nDit is egter ook waar dat die Engelse denkw�reld net so n groot aandeel in rasse-ongelykheid het. Ek s� dit omdat dit belangrik is dat ons nie die noue assosiasie tussen Afrikaans en rassedenke eenvoudig moet beaam nie. Dit is belangrik om te verstaan dat die kultuurformasies van wit dominasie vele vorme kan aanneem. In Engelssprekende blanke Suid-Afrika, sowel as in plekke soos Europa, Engeland en die VSA, l� die bemagtiging van witheid nie in die ooglopende eksklusiwiteit van ver-regse rassisme nie, maar in die manier waarop wit identiteit onsigbaar gemaak word, hoe dit bloot gesien word as die norm waarteen ander kulture gemeet word en waarby hulle moet aanpas.\nEen van die belangrikste gevolge hiervan is die onbewustheid van die voorregte en magsverhoudings wat rondom wit identiteit saamkoek. Die magsverhoudings wat saamhang met rasgebaseerde identiteit word in hierdie konteks eenvoudig onsigbaar gemaak. In die wit Afrikaanse leefw�reld is dit moeiliker om aan die verantwoordbaarheid vir die geskiedenis te ontsnap. Antjie Krog se boek Country of my skull is n voorbeeld van hoe moeilik dit is om aan hierdie aanspreeklikheid te ontsnap.\nParadoksaal genoeg mag die Afrikaanse beheptheid met identiteit en die sigbare verbintenis met rassisme en geweld juis n hulpbron wees. Miskien help dit dele van die wit Afrikaanse leefw�reld om nie vir die maklike antwoorde te gaan nie.\nMiskien moet ons ook vra hoekom dit is dat juis Afrikaanse wittes so nou met die rassedenke geassosieer word terwyl Engelse wit kultuurformasies baie keer gesien word as onskuldig en vry van historiese verantwoordelikheid vir rassisme.\nDeel van die antwoord l� miskien in die geskiedenis van wit Afrikaanse gemeenskappe. Hierdie gemeenskappe kon hul kultuur nie so maklik soos Engelssprekendes as universeel geldig sien nie. Hierdie geskiedenis het beteken dat Afrikaanses heeltyd moes worstel met die kwessie van identiteit. Waar pas ons in? Waar hoort ons? Is ons deel van die kontinent van Afrika? En wat is ons verhouding met Afrika? Apartheid en rassedenke was een poging om hierdie vrae te antwoord. Die einde van Apartheid gee ons n kans om n nuwe en beter antwoord te soek.


Home – Africa Evangelistic Band\nDie woord “openbaar” in die oorspronklike taal, is ‘n duideliker gedagte van ‘n openbaring. In Exodus 34:29 lees ons dat Moses se gesig geblink het, omdat hy in gemeenskap met God verkeer het – “En terwyl ons almal met onbedekte gesig soos in ‘n spieël die heerlikheid van die Here aanskou, word ons van gedaante verander na dieselfde beeld, van heerlikheid tot heerlikheid as deur die Here wat die Gees is” (2 Kor. 3:18). ‘n Openbaring van God laat geen mens onveranderd nie.\nMy houding, gesindhede, reaksies en lewe sal getuig van my gebedslewe, of die gebrek daaraan.\nIn dié verband sê Jesus dat daar geen rede is om oor die lewe, besittings, noodsaaklikhede en die toekoms te bekommer nie.\nGemeenskap met God in gebed bring ‘n kalmte, ‘n vertroue en ‘n vrede wat alle verstand te bowe gaan. Paulus in die storm, kon die ander moed in praat omdat ‘n engel van God in daardie nag in gebed aan hom verskyn het (Hand 27:22-25).\nDie woord “vergelde” beteken gee of teruggee. Hy vergeld ons deurdat Hy ons gebede verhoor. Hoe min kan ons vir die heil van siele doen, of hulle omstandighede verander. Hoe\nvéél kan God vir hulle deur ons doen! Die wat reg bid, leef reg. Die wat goed bid, werk goed en die wat die meeste bid, bereik die meeste. Gebed wat tel, is nie ‘n oppervlakkige uiting van woorde nie, maar ‘n innerlike verlange van die hart.